
E i tiedetä tarkalleen, milloin Evankeliumi Mat- 
teuksen mukaan on kirjoitettu, ei myöskään sitä 
kuka sen kirjoitti ja missä. Selvää sen sijaan on, 
miksi se kirjoitettiin: tarkoituksena on osoittaa et- 
tä se Jeesus, jonka elämästä ja opetuksista kirja 
kertoo, oli »messias», jumalan poika jonka tulemi- 
sen juutalaisten profeetat olivat ennustaneet. Saa- 
vuttaako kirjoittaja tämän tarkoituksensa vai ei, 
se ei kiinnosta meitä; meitä kiinnostaa Jeesus ihmi- 
senä, me haluaisimme saada selville millainen hän 
oli, mihin hänen vetovoimansa ja vaikutuksensa 
perustui. Evankeliumi Matteuksen mukaan ei tyy- 
dytä meidän tiedonhaluamme: totta kyllä Jeesus 
näyttää olleen poikkeuksellisen älykäs, poikkeuk- 
sellisen rehellinen ja myös poikkeuksellisen roh- 
kea ihminen, mutta ei mitenkään ainutlaatuinen. 
Eikä Jeesuksen merkitystä loppujen lopuksi pidä- 
kään liioitella: Mao Tse-tungilla taitaa kohta olla 
enemmän eläviä oppilaita kuin Jeesuksella on 
kuolleita ja eläviä yhteensä. 

Evankeliumi Matteuksen mukaan oli minulle tär- 
keä kirja silloin kun olin nuori: halusin tietää Jee- 
suksesta kaiken samalla tavalla kuin eräät ikätove- 
rini halusivat tietää kaiken jostakin Elvis Pres- 
leystä. Halusin elää elämäni yhtä ehdottomasti 
kuin Jeesus oli elänyt omansa, mutta opin pian 
ettei se ensinnäkään ole suotavaa, sitten että se ei 
ole mahdollista, eikä siis kelvollinen tavoite. Evan- 
keliumit eivät ole mitään elämäkertoja, niiden an- 
tama kuva Jeesuksesta on ristiriitainen ja epäselvä, 
jalanjäljen siellä ja täällä voi nähdä mutta jalan- 
jäljissä kulkeminen on toivoton yritys. Jeesusta 
ei voi sanoa uskonnon perustajaksi niiden doku- 
menttien perusteella jotka meillä on käytettävis- 
sämme. Se mikä hänessä viehättää, se minkä takia 
hänestä vielä nytkin voi tulla suosikki, on hänen 
tinkimätön asenteensa ja huoleton elämäntapansa: 
hän oli ilman muuta anarkisti, mutta ei mikään as- 
keetti. Hän oli niin säteilevä ja tehokas etteivät 
evankeliumien kirjoittajat — jotka kenties eivät 
olleet häntä nähneetkään — pystyneet kokonaan 
tappamaan ihmistä luodessaan uutta jumalaa. Se 
jolla on älyä ja mielikuvitusta voi aavistaa Jee- 
suksen. 

Halusin nuorena tutustua Jeesukseen, koska en 
vielä tuntenut itseäni; nyt viidentoista vuoden ku- 
luttua, kun sain tämän kirjan käännettäväkseni, 

suhtauduin Jeesukseen kuin mihin tahansa joskus 
eläneeseen ihmiseen, ja Evankeliumi Matteuksen 
mukaan oli parituhatta vuotta sitten kirjoitettu 
proosateos, hyvää proosaa joka oli syytä suomen- 
taa hyvin. Olen tehnyt parhaani. Alkutekstinä mi- 
nulla oli D. Eberhard Nestlen ja D. Erwin Nestlen 
Novum Testamentum Graece et Latine, Stuttgart 
1951, jonka lisäksi käytin moderneja eurooppalaisia 
ja amerikkalaisia käännöksiä; heikoin niistä ei suin- 
kaan ole Jehovan Todistajain New World Transla- 
tion of the Holy Scriptures, joka lähetettiin minulle 
Karvian työlaitoksesta. Selitysteoksia olen lukenut 
paljon ja monentasoisia: suomalainen Esko Haavan 
Matteuksen evankeliumi, Helsinki 1958, yliopiston 
kurssikirja, on asian tunteva mutta asiaa ymmärtä- 
mätön, englantilainen J. C. Fentonin Saint Matth- 
ew, London 1963, on hyvin kirjoitettu ja luotettava. 
En ole liittänyt tähän suomennokseeni selityksiä 
juuri sen vuoksi, että eksegeettistä kirjallisuutta 
on saatavissa riittämiin, esimerkiksi nämä kaksi 
mainitsemaani selitysteosta antavat tavalliselle lu- 
kijalle ne lisäselvitykset joita hän ehkä kaipaa. 
Olen kyllä yrittänyt tehdä käännöksestäni sellai- 
sen että se olisi selittämättäkin selvä. 

Kääntäminen on aina vaikeaa työtä, ja hirvittä- 
vän vaikeaa on kääntää sellaista kirjaa joka mo- 
nille lukijoille on melkein yhtä tärkeä kuin joka- 

päiväinen leipä. He ajattelevat, ettei tämä kirja 
ole ihmisen tekemä vaan heidän jumalansa työtä, 
ja he uskovat että jumala oli mukana myös sen 
suomennoksen laatimisessa jonka XII yleinen Kir- 
kolliskokous v. 1938 otti käytäntöön: tämä suo- 
mennos on heidän uskonsa perusta, ja pienikin 
muutos kieliasussa loukkaa heitä. Kyllä minä sen 
ymmärrän. On vaikea muuttaa käsityksiään, aja- 
tella asioita uudelleen, irtautua entisestä ja tart- 
tua uuteen: kun on kuullut Jeesuksen sanoneen 
noin on vaikea tottua siihen että hän sanoikin näin. 
Se raamatunkäännös jota meillä päähän päntätään 
on yhtä pirullista tekstiä kuin iskelmät: käsittä- 
mättä ollenkaan ihmiset luulevat hyvinkin käsit- 
tävänsä. Ei nykyisessä käännöksessä mitään virhei- 
tä ole, mutta silti se on suomennoksena huono; sil- 
lä saisi koulun kokeissa kympin mutta sen sijaan 
että se pyrkisi selkeyteen se pyrkii vaikeaselkoi- 
suuteen. Se on kirkon käyttöön: manipulointiin, 
unnuttamiseen tarkoitettuakin tekstiä. Esimerkil- 
listä suomenkieltä. Evankeliumi Matteuksen mu- 
kaan on kirjoitettu sellaisella kreikankielellä jota 
vastaavaa suomenkieltä nykyisin käyttäisi hyvä 
journalisti. ’Euangelion’, evankeliumi, merkitsee 
alun perin »hyvän sanoman tuojan palkkio», sitten 
»hyvä sanoma»: evankeliumin kirjoittaja on siis 
sanomanlevittäjä, sanomalehtimies, tiedottaja. Käy- 

tössä olevasta Uuden Testamentin käännöksestä on 
tehty vaikeaselkoinen sen vuoksi, että levitettäväl- 
lä uutisella ei enää ole sanoman arvoa. Minä olen 
lähtenyt tästä tosiasiasta suomentaessani evanke- 
liumia, minulla ei ole ollut mitään muuta tendens- 
siä kuin kirjoittaa hyvää proosaa. Jos lukija saa 
sen käsityksen, että mies joka joskus ajanlaskum- 
me ensimmäisen vuosisadan loppupuolella kirjoit- 
ti Evankeliumin Matteuksen mukaan oli suuren- 
moinen 'skriftställare’, olen päässyt siihen mihin 
pyrinkin. Tämä mies elää. Jeesus on kuollut. 

Kulosaaressa 28. 4. 1969 
Pentti Saarikoski 




Jeesuksen, jumalan asettaman kuninkaan, Daa- 
vidin pojan, Aabrahamin pojan sukuselvitys: 

Aabraham siitti Iisakin, Iisak Jaakobin, Jaakob 
Juudan ja tämän veljet, Juuda Taamarille Faarek- 
sen ja Seran, Faares Esromin, Esrom Aramin, 
Aram Aminabadin, Aminabad Nahassonin, Nahas- 
son Salmonin, Salmon Raahabille Booaksen, Booas 
Ruutille Oobedin, Oobed lisäin, Iisai Daavidin jos- 
ta tuli kuningas. 

Daavid siitti Uurian vaimolle Salomon, Salomo 
Rehabeamin, Rehabeam Abian, Abia Aasan, Aasa 
Joosafatin, Joosafat Jooramin, Jooram Ussian, Us- 
sia Jootamin, Jootam Aahaksen, Aahas Hiskian, 
Hiskia Manassen, Manasse Aamonin, Aarnon Joo- 
sian, Joosia Jekonjan ja tämän veljet Babyloniin 
siirto vankeuteen jouduttaessa. 

Babylonin siirtovankeuden jälkeen Jekonja siit- 
ti Sealtielin, Sealtiel Serubbaabelin, Serubbaabel 
Abiudin, Abiud Eljakimin, Eljakim Asorin, Asor 
Saadokin, Saadok Akimin, Akim Eliudin, Eliud 

Eleasarin, Eleasar Mattanin, Mattan Jaakobin, 
Jaakob Joosefin — ja hänestä tuli sen Marian 
mies josta syntyi messiaaksi, kristukseksi tai ju- 
malan asettamaksi kuninkaaksi sanottu Jeesus. 

Kaikkiaan on siis sukupolvia Aabrahamista Daa- 
vidiin neljätoista, Daavidista Babylonin siirto van- 
keuteen neljätoista ja siitä tähän kristukseen taas 
neljätoista. 

Jeesus Kristus tuli maailmaan näin. Hänen äitinsä 
Maria oli annettu vaimoksi Joosefille, mutta jo 
ennen kuin he olivat muuttaneet yhteen, huomat- 
tiin Marian olevan selittämättömästä syystä ras- 
kaana. Kun hänen miehensä Joosef oli lakia kun- 
nioittava mies mutta ei kuitenkaan halunnut saat- 
taa Mariaa julkisesti merkityksi, hän ajatteli kai- 
kessa hiljaisuudessa purkaa avioliittosopimuksen. 
Niin hän oli jo päättänyt tehdä, kun hänen luok- 
seen unessa tuli herran lähetti sanoen: 

— Joosef Daavidin poika, älä arastele ottaa ko- 
tiisi asumaan Mariaa, sillä ei häntä ole tehnyt 
raskaaksi kukaan mies vaan jumalan tahto. Maria 
saa pojan, ja sinä annat sen nimeksi Jeesus — hän 
näet maksaa kansansa puolesta sen velat. 

Tämä sen vuoksi että toteutuisi se mitä herra 
profeetan suulla sanoi: »Neitsyt tulee raskaaksi 
ja synnyttää pojan jolle annetaan nimeksi Imma- 
nuel», nimi joka merkitsee jumala meidän kans- 

samme* Herättyään Joosef teki työtä käskettyä, 
otti Marian luokseen asumaan mutta ei maannut 
hänen kanssaan ennen kuin Maria oli synnyttänyt 
poikavauvan. Sille Joosef pani nimeksi Jeesus. 

Kun Jeesus oli syntynyt Beetlehemissä Juudeas- 
sa kuningas Herodeksen hallitusaikana, tuli yllät- 
täen astrologeja idästä Jerusalemiin. He tieduste- 
livat: 

— Missä se äskettäin syntynyt juutalaisten ku- 
ningas on? Me näimme hänen tähtensä kun se 
nousi taivaalle ja tulimme tänne vakuuttamaan 
hänelle alamaisuuttamme. 

Tästä pelästyi kuningas Herodes suunniltaan, ja 
niin pelästyi koko Jerusalemkin. Kuningas kut- 
sui kokoon juutalaiset pappisjohtajat ja laintunti- 
jat, kysyäkseen heiltä missä odotetun kuninkaan 
oli määrä syntyä. Hänelle vastattiin että Juudeas- 
sa Beetlehemissä, viitaten profeetan ennustukseen: 
»Sinä Beetlehem Juudan maassa, sinä et suinkaan 
ole vähäpätöisin Juudan hallitsijoista, sillä sinusta 
lähtee johtaja joka hallitsee minun kansaani Is- 
raelia.» 

Herodes kutsui astrologit epävirallisesti luok- 
seen ja kyseli heiltä juurtajaksain, milloin tämä 
tähti oli tullut näkyviin. Sitten hän lähetti miehet 
Beetlehemiin: 

— Menkää sinne, hän sanoi, — ja ottakaa tarkka 

selko siitä pojasta, ja kun olette löytäneet oikean 
tulkaa ilmoittamaan minulle, niin että minäkin 
voin mennä vakuuttamaan hänelle alamaisuuttani. 

Kuninkaan toivomuksen kuultuaan miehet lähti- 
vät matkalle, ja tähti jonka he olivat nähneet kun 
se nousi taivaalle, liikkui ja opasti heitä, kunnes lo- 
pulta pysähtyi osoittamaan sitä paikkaa jossa poi- 
ka oli. He näkivät tähden, eikä heidän riemullaan 
ollut rajoja. He menivät taloon sisään, ja siellä 
olivat poika ja hänen äitinsä Maria. He heittäy- 
tyivät maahan kasvoilleen vakuuttaakseen pojalle 
alamaisuuttaan, avasivat korulippaansa ja antoi- 
vat pojalle lahjoja, kultaa, suitsutusta ja mirhaa. 
He näkivät unen jossa heitä kehotettiin olemaan 
enää menemättä Herodeksen luo, ja he palasivat 
kotimaahansa kiertoteitä. 

Heidän lähdettyään näki Joosef unen, jossa her- 
ran lähetti sanoi hänelle: 

— Nouse ja pakene pojan ja äidin kanssa Egyp- 
tiin ja pysy siellä siihen asti kuin minä ilmoitan. 
Herodes aikoo etsiä pojan ja tappaa hänet. 

Herättyään ja noustuaan Joosef lähtikin pojan 
ja äidin kanssa Egyptiin ja pysytteli siellä Hero- 
deksen kuolemaan asti — että toteutuisi profee- 
tan ennustus: »Egyptistä minä kutsuin poikani.» 


Kun Herodes huomasi että astrologit olivat vetä- 

neet häntä nenästä, hän suuttui silmittömästi ja 
määräsi Beetlehemistä ja lähiympäristöstä tapet- 
taviksi kaikki poikalapset kaksivuotiaista alaspäin, 
sen mukaan kuin hän oli astrologeilta syntymä- 
ajan udellut. Siten toteutui tämä profeetta Jere- 
miaan ennustus: »Raamasta kuultiin itkua ja ää- 
nekästä valitusta: Raakel itki lapsiansa eikä vä- 
littänyt lohdutuksesta, sillä heitä ei enää ollut.» 

Kun Herodes sitten oli kuollut, Joosef näki Egyp- 
tissä unen jossa herran lähetti sanoi hänelle: 

— Nouse ylös ja mene pojan ja äidin kanssa ta- 
kaisin Israeliin. Ne jotka vaanivat pojan henkeä, 
ovat nyt jo vainajia. 

Herättyään Joosef lähti pojan ja äidin kanssa 
takaisin Israeliin. Mutta saatuaan kuulla että 
Juudean valtaistuimelle oli noussut Arkhelaos isän- 
sä Herodeksen jälkeen, hän ei uskaltanut mennä 
sinne. Unessa saamaansa vihjettä noudattaen hän 
vetäytyi Galileaan ja asettui siellä asumaan kau- 
punkiin nimeltä Nasaret — jotta toteutuisi pro- 
feettojen ennustus: »Häntä kutsutaan Nasareti- 
laiseksi.» 

Noihin aikoihin ilmaantui sanomineen Johannes 
Kastaja, joka saarnasi Juudean asumattomilla seu- 
duilla. 

— Tarkistakaa käsityksenne, hän sanoi, — sillä 
taivaan kuningaskunta on pian totta. 

Häntä tarkoittavat profeetta Jesajan sanat: »Ää- 
ni huutaa autiomaassa: Tehkää tie valmiiksi 
herralle ja suoristakaa polut.» 

Johanneksella oli päällään kamelinkarvaturkki 
nahkavyöllä solmittuna, ja ravinnokseen hän söi 
heinäsirkkoja ja villihunajaa. Hänen luokseen tulvi 
väkeä Jerusalemista ja joka puolelta Juudeaa, ja 
hän kasteli Jordanin vedellä ne jotka tunnustivat 
lainvastaiset tekonsa. Mutta kun hän näki paljon 
fariseuksia ja saddukeuksia tulossa kastettavaksi, 
hän sanoi: 

— Kuka teillekin inhottaville elukoille on käy- 
nyt kuiskaamassa miten selvitä edessäolevista kos- 
totoimenpiteistä? Muuttakaa mielenne niin että se 
näkyy! Älkää te luulkokaan että voitte itsellenne 
vakuutella että »onhan meidän esi-isämme sentään 
Aabraham» — nyt on asia niin että jumala pystyy 
noista kivistä kääntämään jälkeläisiä Aabrahamil- 
le. Kirveet on jo puitten tyvessä, kaikki hyödyttö- 
mät puut hakataan ja poltetaan. Minä kastelen tei- 
dät vedellä, merkiksi siitä että olette kääntäneet 
keikkanne, mutta se joka tulee minun jälkeeni on 
minua mahtavampi mies, minä en ole mikään edes 
kantamaan hänen sandaalejaan. Hän upottaa tei- 
dät jumalan ajatuksiin ja tuleen. Hänellä on sei- 

lainen viskin jolla hän puhdistaa riihenperman- 
tonsa, varastoi jyvät aittaan ja polttaa akanat. Tu- 
lessa joka ei sammu koskaan. 

Sitten tuli Jeesus Galileasta Jordanille ja pyysi että 
Johannes kastelisi hänet. Mutta Johannes sanoi 
ettei missään nimessä: 

— Sinä tulet minun luokse? Sinunhan pitäisi 
minut kastaa. 

— Älä nyt viitsi. Se on hyvä että me teemme tä- 
män, me teemme tässä sen minkä jumala käskee. 

Johannes suostui. Kastelun jälkeen Jeesus heti 
nousi vedestä. Samalla taivas meni auki, ja Jeesus 
näki jumalan hengen joka laskeutui kuin kyyhky- 
nen hänen päänsä päälle. Taivaasta kuului ääni joka 
sanoi: 

— Minun rakas poikani, ainoa poikani, suosik- 
kini. 

Sitten henki vei Jeesuksen asumattomalle seudulle 
vihollisen koeteltavaksi. 

Kun Jeesus oli ollut neljäkymmentä vuorokaut- 
ta syömättä, hänellä oli jo nälkä. Kuulustelija tuli 
hänen luokseen. 

— Jos sinä kerran olet jumalan poika, se sanoi, 
— niin käske että nuo kivet muuttuvat leiviksi. 

— Kirjoissa sanotaan että ihminen tarvitsee 

elääkseen muutakin kuin leipää, sanoi Jeesus. — 
Sen mitä jumala suustaan sanoo. 

Sitten vei vihollinen hänet pyhään kaupunkiin 
ja pani hänet temppelin muurinharjalle. 

— Jos sinä olet jumalan poika, se sanoi, — niin 
hyppää tästä alas. Sanotaanhan kirjoissa että hän 
käskee palvelijoittensa huolehtia sinusta, ja että 
he kantavat sinua ettet loukkaisi jalkaasi kiveen. 

Jeesus vastasi: 

— Kirjoissa sanotaan myös, että älä pane kokee- 
seen herraa jumalaa. 

Vihollinen vei hänet sitten korkealle vuorelle, 
näytti hänelle kaikki maailman kuningaskunnat, 
miten ne loistivat, ja sanoi hänelle: 

— Saat kaiken mitä nyt näet, jos alistut minun 
palvelukseeni. 

— Painu helvettiin saatana, sanoi Jeesus. — 
Kirjoissa sanotaan, että älä kumarra äläkä pal- 
vele ketään muuta kuin herraa jumalaa. 

Silloin vihollinen jätti Jeesuksen rauhaan, ja 
jumalan väkeä tuli pitämään Jeesuksesta huolta. 

Sitten kun Jeesus sai tietää että Johannes oli ilmi- 
annettu ja pidätetty, hän vetäytyi Galileaan. Hän 
lähti Nasaretista ja siirtyi asumaan Kapernaumiin, 
rantakaupunkiin joka sijaitsee Sebulonin ja Naftä- 
lin läänissä. Tämä siksi että kävisi toteen mitä 

profeetta Jesajan kirjassa sanotaan: »Sebulonin 
maa ja Naftalin maa, merelle mentäessä, Jorda- 
nin tuolla puolen, galilealaisten muukalaiskansa 
joka eli pimeydessä näki kirkkaan valon, ja niille 
jotka elivät kuoleman maassa ja varjossa koitti 
päivä.» 

Sen jälkeen Jeesus alkoi julistaa sanomaansa: 

— Muuttakaa mielenne, sillä taivaan kuningas- 
kunta on pian totta. 

Kiertäessään Galilean järven rantoja Jeesus tapasi 
kaksi veljestä, Simonin jota nyt sanotaan Pieta- 
riksi, ja Simonin veljen Andreaan. Veljekset olivat 
kalastamassa heittoverkolla, he olivat ammatiltaan 
kalastajia. 

— Tulkaa minun oppiini, Jeesus sanoi, — niin 
minä teen teistä äänten kalastajia. 

Veljekset jättivät verkkonsa siihen ja lähtivät 
hänen mukaansa. 

Jonkin matkaa kuljettuaan hän taas tapasi kaksi 
veljestä, Sebedeuksen pojan Jaakobin ja hänen vel- 
jensä Johanneksen, jotka olivat isä Sebedeuksen 
kanssa laittamassa verkkoja laskukuntoon. Hän 
pyysi veljeksiä mukaan, ja heti nämä jättivät ve- 
neen ja isänsä ja lähtivät hänen mukaansa. 

Jeesus kierteli ympäri Galileaa, opetti sikäläisissä 
kokoushuoneissa ja teki propagandaa kuningaskun- 

nan puolesta ja paransi sairastavia. Hänen mai- 
neensa kiiri Syyrian läpi. Hoidettavaksi tuotiin 
kaikenlaisten tautien vaivaamia ihmisiä, oli mieli- 
sairaita, epileptikkoja, selkäydin vammaisia; hän 
paransi heidät. Hänen seuraansa liittyi joukoittain 
ihmisiä Galileasta, Dekapoliista, Juudeasta ja Jor- 
danin takaa. 



K un Jeesus näki kansanjoukot, hän nousi vuo- 
relle. Hän kävi istumaan, ja kun oppilaat olivat 
kerääntyneet hänen ympärilleen, hän alkoi puhua 
heille. Näin hän opetti: 

— Tosi onnellisia ovat ne jotka eivät tiedä us- 
konnosta mitään — taivaan kuningaskunta on hei- 
dän. 

— Tosi onnellisia ovat ne joilla on surua — he 
löytävät ilon. 

— Tosi onnellisia ovat maan hiljaiset — he saa- 
vat maan omakseen. 

— Tosi onnellisia ovat ne joiden hartain halu 
on että oikeus voittaa — heidän toiveensa toteu- 
tuu. 

— Tosi onnellisia ovat ne jotka antavat armon 
käydä oikeudesta — niin tulee tapahtumaan myös 
heidän omalla kohdallaan. 

— Tosi onnellisia ovat ne joiden ajatukset ovat 
puhtaat — he saavat nähdä jumalan. 

— Tosi onnellisia ovat pasifistit — he ovat juma- 
lan omia lapsia kerran. 

— Tosi onnell sia ovat ne joita on vainottu oi- 
kean asian tähden — taivaan kuningaskunta on 
heidän. 

— Te olette tosi onnellisia kun teitä pilkataan 
ja vainotaan siksi että olitte minun ystäviäni. Ol- 
kaa iloisia siitä, riemuissanne, sillä taivaassa teitä 
odottaa täysi korvaus. Samalla lailla ne ennen 
vainosivat profeettoja. 

— Te olette maailmassa suolana. Millä suola suo- 
lataan jos se ei enää maistu miltään? Sellaisella 
suolalla ei ole käyttöä, se heitetään menemään. 

— Te olette maailmassa valona. Korkealla vuo- 
rella sijaitseva kaupunki ei voi jäädä huomaamat- 
ta. Kun lamppu sytytetään, sitä ei panna vakan 
alle piiloon, se pannaan lampunjalkaan että siitä 
olisi valoa kaikille. Samalla lailla pitää teidän olla 
valona ihmisille, niin että he teidän kiitettävät te- 
konne nähdessään kiittäisivät teidän isäänne, joka 
on taivaassa. 

— Älkää luulkokaan, ei minun aikomukseni ole 
mitätöidä lakia ja profeettoja, minä olen täällä en 
mitätöidäkseni mitään vaan täydentääkseni. Voin 
vakuuttaa teille ettei laista häviä pieninkään kir- 
jain tai kirjoitusmerkki, ennen kuin taivas ja maa 
häviävät, ennen kuin kaikki minkä täytyy tapahtua 

on tapahtunut. Se joka jättää huomioon ottamat- 
ta vaikka merkityksettömimmältä tuntuvan lain 
määräyksen ja innostaa muitakin sellaiseen, se on 
taivaan kuningaskunnassa kaikkein alhaisimmassa 
asemassa. Mutta se joka noudattaa lain määräyksiä 
ja innostaa muitakin samaan, se on taivaan kunin- 
gaskunnassa korkeassa asemassa. Jos te ette ole 
yhtään sen parempia ihmisiä kuin laintuntijat ja 
fariseukset, teillä ei ole tulemista kuningaskuntaan. 

— Te tiedätte että meidän esi-isiemme aikana 
säädettiin laki joka kieltää tappamisen; ja että se 
joka tappaa joutuu oikeuteen. Minun mielestäni 
jo sen joka suuttuu toverilleen on vastattava siitä 
oikeudessa; sen joka sanoo toveriaan tyhmäksi, on 
vastattava siitä korkeimmassa oikeudessa; se joka 
sanoo toveriaan idiootiksi, ansaitsee polttotuomion. 

— Jos olet lahjoinesi tulossa alttarille ja silloin 
muistat, että toverillasi on jotakin sinua vastaan, 
jätä lahja siihen alttarin eteen, käy sopimassa 
riita toverisi kanssa ja tule vasta sen jälkeen an- 
tamaan lahjasi. 

— Tee sovinto vastapuolesi kanssa jo matkalla oi- 
keuteen; muuten vastapuoli antaa sinut tuomarin 
käsiin, tuomari poliisin — ja sinut pannaan vanki- 
laan. Usko että sieltä et pääse pois ennen kuin 
olet maksanut itsesi kipeäksi. 

— Te tiedätte että laki kieltää haureuden har- 
joittamisen. Minun mielestäni jo se että katsoo 
naista himokkaasti, on ajatuksissa harjoitettua hau- 
reutta. 

— Jos oikea silmäsi johtaa ajatuksiasi harha- 
poluille niin repäise se irti ja heitä menemään — 
onhan sinun omalta kannaltasi parempi menettää 
yksi elin kuin antaa koko ruumiin tuhoutua. Ja 
jos sinun oikea kätesi johtaa ajatuksiasi harha- 
poluille niin hakkaa se pois ja heitä menemään — 
onhan sinun omalta kannaltasi parempi menettää 
yksi jäsen kuin antaa koko ruumiin tuhoutua. 

— Laissa sanotaan että erotakseen vaimostaan 
miehen on annettava siitä kirjallinen ilmoitus hä- 
nelle. Minun mielestäni mies joka eroaa vaimos- 
taan mistään muusta syystä kuin siksi että tämä 
on ollut uskoton, tekee vaimostaan huoran. Samoin 
tekee huorin mies joka menee naimisiin tällä ta- 
voin hyljätyn naisen kanssa. 

— Sitten annettiin esi-isille laki jossa kielletään 
rikkomasta valaa ja käsketään pitämään vala jon- 
ka on vannonut herralle. Nyt minä sanon teille, 
älkää vannoko ollenkaan. Älkää vannoko taivaan 
kautta, sillä se on jumalan valtaistuin, älkää 
maan kautta sillä se on hänen jalkanojansa, älkää 
Jerusalemin kautta sillä se on suuren kuninkaan 
kaupunki. Älä vanno myöskään pääsi kautta, sillä 

päästäsi sinä et pysty muuttamaan karvan karvaa 
valkoiseksi tai mustaksi. Pelkkä kyllä tai ei riit- 
tää — kaikki mitä sen lisäksi sanotte on pahasta. 

— Ja sitten annettiin se ohje: silmä silmästä, 
hammas hampaasta. Minä sanon että älkää väki- 
valloin vastustako sitä joka on väärässä. Jos joku 
iskee sinua oikeaan poskeen, anna iskeä vasem- 
paankin; jos joku riitelee sinun alusvaatteistasi, 
anna hänen viedä päällysvaatteesikin; jos virka- 
mies pakottaa sinut kantamaan tavaroitaan kilomet- 
rin verran, kanna kaksi. Anna kun sinulta pyyde- 
tään, äläkä tuhahda sille joka pyytää vippiä. 

— Te olette oppineet käskyn rakastaa naapuria 
ja vihata vihollista. Minä sanon että juuri viholli- 
sianne teidän pitää rakastaa, ja niille jotka teitä 
vainoavat teidän pitää toivoa hyvää. Vasta silloin 
te olette tuonpuoleisen isän tosi lapsia, sillä hänen 
aurinkonsa nousee pahoille ihmisille samoin kuin 
hyvillekin, ja hänen säteensä hyödyttää samalla 
lailla rehellistä kuin epärehellistäkin ihmistä. Jos 
te rakastatte pelkästään niitä jotka rakastavat tei- 
tä, minkä palkan te siitä luulette saavanne? Ei- 
vätkö veronkantajatkin tee niin? Ja jos te terveh- 
ditte ystävällisesti vain tovereitanne, niin mitä 
erinomaista siinä muka on? Barbaaritkin tekevät 
niin. Teidän pitää olla hyviä kokonaan, sillä tavalla 
hyviä kuin teidän taivasisänne on. 

— Varokaa pröystäilemästä hyveellisyydellänne 
julkisuudessa, sillä silloin ette saa palkkaa isäl- 
tänne taivaassa. 

— Kun annat lahjoituksen, älä tee siitä nume- 
roa, niin kuin silmänpalvojat kokoushuoneissa ja 
kaduilla tekevät, saadakseen kiitosta. Muuta palk- 
kaa he eivät siitä saakaan. Kun sinä annat lahjoi- 
tuksen, tee se niin ettei vasen kätesi tiedä mitä 
oikeasi tekee — hyvä teko on tehtävä salassa, sil- 
loin sinun isäsi joka näkee sen mitä tehdään salas- 
sa maksaa sinulle korvauksen. 

— Ja kun rukoilette, älkää rukoilko niin kuin 
silmänpalvojat, jotka rukoilevat seisaaltaan koko- 
ushuoneissa ja kadunkulmissa, jotta ihmiset var- 
masti näkisivät. He ovat kuitanneet palkkansa. 
Kun sinä rukoilet, sulkeudu huoneeseesi yksinäsi 
ja rukoile isääsi joka on piilossa — piilostaan hän 
näkee ja maksaa sinulle korvauksen. 

— Rukoilussanne älkää puhua palpattako kuin 
barbaarit, jotka kuvittelevat että mitä enemmän 
sanoja he suustaan päästävät, sitä varmemmin he 
tulevat kuulluiksi. Älkää te tehkö niin. Isä tietää 
teidän tarpeenne ennen kuin te ehditte mitään 
pyytääkään. 

— Rukoilkaa näin: 

»Isä joka olet taivaassa, 
pidettäköön sinun nimeäsi kunniassa, 

toteutukoon sinun kuningaskuntasi, 
niin kuin taivaassa 

tapahtukoon se mitä haluat myös maassa. 

Anna meille tänään se mitä 
tänään tarvitsemme. 

Anna anteeksi meidän velkamme, 
kuten me olemme antaneet niille 
jotka olivat meille velkaa. 

Äläkä anna meidän joutua kokeeseen 
vaan pelasta meidät pahan kynsistä.» 

— Jos te annatte ihmisille anteeksi sen mitä he 
ovat teitä kohtaan vääryyttä tehneet, antaa tei- 
dän toinen isänne anteeksi teille. Mutta jos te ette 
anna anteeksi kanssaihmisillenne, ei isä anna an- 
teeksi teille niitä väärinkäytöksiä joihin te olette 
syyllistyneet. 

— Samaten kun te paastoatte, älkää tekeytykö 
nääntyneen näköisiksi niin kuin silmänpalvojat, 
jotka asettavat naamalleen pahan ilmeen, jotta 
ihmiset varmasti näkisivät että mies paastoaa. Voin 
kertoa että he ovat jo kuitanneet palkkansa. 
Kun sinä paastoat, pane päähäsi rasvaa ja pese 
kasvosi, niin ettei kukaan huomaa sinun paastoa- 
van. Silloin sinun isäsi, joka on piilossa ja näkee 
sen mikä tehdään salassa, maksaa sinulle korva- 
uksen. 

— Älkää varastoiko tavaraa maan päälle — tääl- 
lä kaikki on pian ruostunutta ja koinsyömää, täällä 
mellastavat murtovarkaat. Varastoikaa taivaaseen 
— siellä ei ole ruostetta eikä koita eikä murto- 
varkaita. Ihmisen ajatukset ovat siellä missä hä- 
nen omaisuutensakin. 

— Silmää sanotaan ruumiin lampuksi. Jos silmät 
ovat kunnossa niin koko ruumis on valaistu, ja jos 
silmät ovat vialliset niin koko ruumis on pimeänä. 
Jos nyt ainoa valo joka sinussa on, on sekin pi- 
meyttä, niin sen pimeämpää pimeyttä ei enää ole. 

— Mikään orja ei voi olla kahden herran omis- 
tama. Hän rakastaisi yhtä vihatessaan toista, tai 
pitäisi yhtä pilkkanaan arvostaessaan toista. Te ette 
voi olla sekä jumalan että suuren rahan palve- 
luksessa. 

— Lakatkaa siis kantamasta huolta sellaisista 
asioista kuin miten turvaisitte toimeentulonne, 
mistä saisitte rahaa ruokaan ja juotavaan ja vaat- 
teisiin. Onhan elämä toki enemmän kuin pelkkä 
ruoka, ruumis enemmän kuin pelkät vaatteet. Kat- 
sokaa vaikka lintuja — ne eivät kylvä eivätkä niitä 
eivätkä varastoi aittaan, ja silti isä huolehtii niistä. 
Te olette sentään jotakin paljon enemmän kuin lin- 
nut. Lisääkö huolenpito ihmisen pituutta millin 
vertaa? Entä sitten vaatteet — katsokaa miten ku- 
kat kasvavat, tekemättä työtä ja kehräämättä, ja 
kuitenkin teidän on myönnettävä ettei edes Salomo, 

kaikesta loistostaan huolimatta, ollut yhtä hienosti 
pukeutunut kuin mikä tahansa noista kukkasista. 
Jos nyt jumala tuolla lailla pukee tavallisen ruo- 
hon, joka tänään elää ja huomenna poltetaan, niin 
miksei hän teitä pukisi? Te olette niin epäuskoisia. 
Älkää viitsikö koko ajan pohtia, mitä syötäväksi 
mitä juotavaksi mitä päällepantavaksi, tällaiset 
asiat kiinnostavat ihmisiä muualla mutta teitä ne 
eivät saa kiinnostaa, sillä isä tietää teidän tällaiset 
tarpeenne kyllä. Etsikää ensin jumalan kuningas- 
kunta ja eläkää hänen vaatimustensa mukaista elä- 
mää, niin sen jälkeen teidän ei tarvitse muusta huo- 
lehtia. Älkää ajatelko huomispäivää, se pitää kyllä 
huolen itsestään. Jokaiselle päivälle riittää omat 
vastoinkäymiset. 

— Älkää arvostelko toisia tai joudutte itse arvos- 
teltaviksi. Samojen perusteiden mukaan kuin te 
arvostelette arvostellaan teidät, samalla mitalla 
kuin te mittaatte mitataan teille takaisin. Miksi 
etsit tikkua toverin silmästä kun omassasi on 
tukki? Miten kehtaatkin sanoa toverillesi, että an- 
nas kun minä otan tikun pois sinun silmästäsi, kun 
omassa silmässäsi koko ajan on tukki? Sinä olet 
silmänpalvoja. Ottaisit ensin tukin pois omasta 
silmästäsi ja vasta sitten rupeaisit etsimään tikkua 
toverisi silmästä. 

— Älkää antako uhrilihaa koirille, älkää syöt- 

täkö helmiänne sioille. Siat sotkisivat helmet jal- 
koihinsa, koirat ryntäisivät teidän kimppuunne ja 
raatelisivat teidät. 

— Jos te pyydätte, te saatte. Jos te etsitte, te 
löydätte. Jos te koputatte, ovi avataan. Sillä jokai- 
nen joka pyytää saa, jokainen joka etsii löytää, ja 
jokaiselle joka koputtaa avataan. 

— Ei kai kukaan teistä antaisi pojalleen kiveä 
kun tämä pyytää leipää? Tai käärmettä, kun poika 
pyytää kalaa? Jos te pahat ihmiset osaatte an- 
taa lapsillenne sellaista mikä on terveydeksi, niin 
totta kai teidän taivasisänne siihen pystyy, kun 
häneltä vain pyytää. 

— Kohdelkaa aina muita ihmisiä niin kuin ha- 
luatte heidän kohtelevan teitä — tähän kehotuk- 
seen sisältyy jo kaikki mitä laissa ja profeettojen 
kirjoituksissa muuta sanotaan. 

— Menkää kapeasta portista. Monet menevät le- 
veästä portista päästäkseen helppokulkuiselle tiel- 
le, mutta se tie vie lopulta tuhoon. Elämään pääs- 
tään kapeasta portista ja ahdasta tietä pitkin. Har- 
vat ihmiset käsittävät tämän. 

— Varokaa huijarisaarnaajia, susia lampaitten 
vaatteissa. Te erotatte heidät heidän työnsä tu- 
losten perusteella. Voiko orjantappurasta poimia 
viinirypäleitä tai ohdakkeesta viikunoita? Jos puu 

on kunnollinen ovat hedelmät kunnollisia, jos puu 
on kelvoton ovat hedelmät kelvottomia. Kunnolli- 
sessa puussa ei voi kasvaa kelvottomia hedelmiä, 
kelvottomassa puussa ei voi kasvaa kunnollisia he- 
delmiä. Puu joka ei tuota kunnollisia hedelmiä, 
hakataan ja poltetaan. Tätä minä tarkoitin kun 
sanoin että te erotatte heidät heidän työnsä tulos- 
ten perusteella. 

— Ei kuka tahansa joka herroittelee minua pää- 
se taivaan kuningaskunnan kansalaiseksi. Vain se 
pääsee, joka tekee niin kuin minun taivaassa asuva 
isäni käskee. Kun se päivä koittaa, tulee monen- 
laista selittäjää: »Herra herra, emmekö me sinun 
nimissäsi julistaneet sanaa? sinun nimissäsi tais- 
telleet pahan valtaa vastaan? sinun nimissäsi saa- 
neet ihmeitä aikaan?» Näille tyypeille minä sil- 
loin sanon vasten kasvoja: »Minulla ei ole mitään 
tekemistä teidän kanssanne te pahassa ahkerat, 
menkää siitä.» 

— Se joka kuultuaan nämä minun sanani myös 
toimii niiden mukaisesti, on kuin järkevä mies joka 
rakensi talonsa kalliolle. Tuli rankkasade, ja tul- 
vat ja tuulet, ne hyökkäsivät talon kimppuun 
mutta se kesti, koska se oli kallioperustalla. Se joka 
kuulee nämä sanat mutta ei toimi niiden mukaises- 
ti, on kuin tyhmä mies joka rakensi talonsa hiek- 
kamaalle. Tuli rankkasade, ja tulvat ja tuulet, ne 

hyökkäsivät talon kimppuun eikä se kestänyt vaan 
romahti kasaan kuin korttitalo. 

Tähän päättyi tämä Jeesuksen puhe, ja ihmiset 
olivat hämmästyksellä lyötyjä. Sillä hän oli opet- 
tanut heitä niin kuin joku arvovaltainen henkilö 
eikä niin kuin heidän omat johtajansa. 



I^Lun Jeesus oli tullut alas vuorelta, häntä lähti 
seuraamaan paljon väkeä. Joku spitaalitautinen 
mies tuli lähelle häntä, heittäytyi hänen jalkoi- 
hinsa ja sanoi: 

— Herra, jos vain haluat niin sinä pystyt teke- 
mään minut terveeksi. 

Jeesus kosketti miestä kädellään ja sanoi: 

— Minä haluan. Tule terveeksi. 

Spitaali parani välittömästi. 

— Muista ettet kerro tästä kenellekään, Jeesus 
sanoi. — Mene näyttämään itsesi papille ja anna 
Mooseksen lain määräämä uhrilahja, että saisit 
paranemisestasi todistuksen. 

Kun Jeesus oli saapunut Kapernaumiin, tuli 
eräs komppanianpäällikkö pyytämään häneltä 
apua. — Minun lähettipoikani on halvaantunut, 
mies sanoi, — hän makaa kotona liikuntakyvyttö- 
mänä. 

— Minä tulen käymään ja parannan pojan, Jee- 


sus sanoi. 

— Älä vaivaudu, mies sanoi, — sano vain sana 
niin poika on terve. Olenhan minä itse toisten 
käskyläinen, ja minulla on sotilaita joita minä käs- 
ken. Minä sanon sotilaalle Mene! niin hän menee, 
toiselle sanon Tule! ja hän tulee, ja orjalle minä 
sanon Tee! niin hän tekee. 

Sanat tekivät Jeesukseen vaikutuksen, ja hän 
sanoi seuraajilleen: 

— Tiedättekö mitä, noin lujaa uskoa en ole ta- 
vannut Israelissa kenelläkään. Ja uskokaa pois, 
idästä ja lännestä tulee monia, jotka saavat istua 
juhlapöytään Aabrahamin ja Iisakin ja Jaakobin 
kanssa taivaan kuningaskunnassa, mutta ne joilla 
olisi ollut syntymäoikeus taivaan kuningaskuntaan 
karkotetaan ulos pimeään. Siellä saavat valittaa ja 
kiristellä hampaitaan. 

Komppanianpäällikölle Jeesus sanoi: — Mene 
kotiin. Tapahtuu niin kuin uskot. 

Poika parani sillä hetkellä. 

Sitten Jeesus meni käymään Pietarin luona, ja 
siellä makasi Pietarin anoppi sängyssä kuumeise- 
na. Jeesus kosketti hänen kättään. .Heti oli kuu- 
me tipotiessään, ja nainen Jeesusta passaamassa. 

Illansuussa tuotiin Jeesuksen luokse paljon mie- 
lisairaita. Hän sai puheillaan pahat henget kar- 
kotetuksi, ja kaikki sairaat paranivat. Tämä siksi 
että toteutuisi profeetta Jesajan ennustus: »Hän 

otti meidän sairautemme ja vei meidän tautimme.» 

Kun Jeesus näki miten paljon kansaa hänen ympä- 
rillään tungeksi, hän antoi käskyn siirtyä toiselle 
rannalle. Hänen luokseen tuli joku laintuntija ja 
sanoi: 

— Opettaja, minä haluan tulla sinun joukkoosi 
ja olla sinun kanssasi, vaikka menisit mihin. 

— Ketuilla on kolot ja linnuilla pesät, sanoi Jee- 
sus, — mutta minulla ihmisen pojalla ei ole paik- 
kaa mihin yöksi menisin. 

Eräs toinen, hänen oppilaitaan, sanoi: — Odo- 
ta herra, että minä käyn ensin hautaamassa isäni. 

— Sinä lähdet minun mukaani, sanoi Jeesus, — 
jätät kuolleet hautaamaan kuolleitaan. 

Sitten Jeesus nousi veneeseen, ja oppilaat peräs- 
sä. Mutta järvellä nousi hirmumyrsky; lopulta aal- 
lot löivät veneen yli. Jeesus vain nukkui kaikessa 
rauhassa. He herättivät hänet. 

— Herra, tee jotain, he huusivat, — me upotaan. 

— Pelkurit, sanoi Jeesus, — ettekö te vähääkään 
luota minuun? 

Hän nousi ja torui tuulia ja järveä, ja heti tuli 
ihan tyyntä. 

Ne jotka olivat tapahtuman silminnäkijöinä kum- 
mastelivat: »Mikä mies se on kun tuulet ja järvikin 
tottelevat sitä?» 

Kun Jeesus oli vastarannalla, gadaralaisten 
alueella, tuli häntä vastaan kaksi haudoistaan ka- 
rannutta miestä, jotka olivat niin riehakkaita ettei 
kukaan uskaltanut kulkea sitä kautta. 

— Mitä sinä meistä haluat, jumalan poika? mie- 
het rääkyivät. — Tulitko sinä kiduttamaan meitä 
ennen aikojaan? 

Kaukana oli iso sikalauma laitumella. 

— Jos karkotat meidät, henget pyysivät Jeesus- 
ta, — niin aja meidät noihin sikoihin. 

— Niin menkääkin, Jeesus sanoi. 

Ja henget siirtyivät sikoihin. Koko lauma syöksyi 
päätäpahkaa jyrkänteeltä järveen ja hukkui. 

Sikopaimenet pötkivät pakoon, ja päästyään kau- 
punkiin he kertoivat koko jutun, myös sen miten 
hullujen oli käynyt. Silloin koko kaupunki ryntäsi 
Jeesusta etsimään. Löydettyään hänet he pyysivät 
pyytämällä, että hän lähtisi pois siltä seudulta. 

Jeesus matkusti veneellä järven yli ja tuli kotikau- 
punkiinsa. Hänen luokseen tuotiin halvaantunut jo- 
ka makasi vuoteella. Nähdessään miten häneen luo- 
tettiin Jeesus sanoi miehelle: — Rauhoitu hyvä 
ystävä, sinä olet saanut kaiken anteeksi. 

Jeesuksen sanat kuultuaan jotkut lainoppineet 
kuiskuttelivat: »Tuohan on jumalanpilkkaa.» Jee- 
sus arvasi heidän ajatuksensa ja sanoi: — Mitä 

varten te haudotte ilkeitä ajatuksia? Kumpi tässä 
on helpompaa, sanoa että saat kaiken anteeksi, vai 
sanoa että nouse ylös ja kävele? Mutta näyttääk- 
seni teille että minulla on valtuudet antaa rikoksia 
anteeksi maan päällä niin — hän puhui nyt hal- 
vaantuneelle — nouse, ota sänky kainaloon ja 
mene kotiin. 

Mies nousi ja meni kotiinsa. Ihmiset katsoivat pe- 
lästyneinä ja kiittivät jumalaa siitä että tämä oli 
antanut ihmisten käsiin noin suuren vallan. 

Sieltä pois lähtiessään Jeesus tapasi tulliasemalla 
miehen nimeltä Matteus. 

— Lähde minun mukaani, Jeesus sanoi miehelle. 

Matteus lähti. 

Kun Jeesus sitten oli hänen kotonaan aterialla, 
tuli sinne verovirkailijoita ja muita lainrikkojia 
jotka istuivat samaan pöytään Jeesuksen ja oppi- 
laiden kanssa. Fariseukset kiinnittivät siihen huo- 
miota. 

— Miten teidän opettajanne voi istua samassa 
pöydässä verovirkailijoiden ja kaikenmaailman 
renttujen kanssa? he kysyivät oppilailta. Jeesus 
kuuli ja sanoi: 

— Eivät lääkäriä tarvitse terveet vaan sairaat. 
Menkää ja yrittäkää ottaa selville mitä sekin sana 
tarkoittaa, että armeliaisuutta minä vaadin enkä 

uhria. Minä en halua värvätä joukkooni kunnon 
kansalaisia vaan epäonnistuneita. 

Sitten tuli Johanneksen oppilaita omine kysy- 
myksineen: — Me ja fariseukset paastoamme, mik- 
seivät sinun oppilaasi pidä paastoja? 

Jeesuksen vastaus: 

— Eivät kai sulhasen ystävät voi surra, kun sul- 
hanen vielä on heidän joukossaan? Mutta sitten 
tulee päivä että sulhanen joutuu lähtemään pois, 
sitten he paastoavat. Ei kukaan paikkaa vanhaa 
takkia kutistamattomalla kankaalla — sellainen 
paikka repeäisi takista ja reikä vain pahenisi. Eikä 
tuoretta viiniä panna vanhoihin leileihin — leilit 
halkeisivat ja viini menisi hukkaan. Tuore viini 
pannaan uusiin leileihin, niin säästyy sekä leilit 
että viini. 

Kesken hänen puheensa tuli joku johtaja, kumar- 
si kunnioittavasti ja sanoi: — Minun tyttäreni kuo- 
li äsken. Mutta tule sinä ja kosketa häntä, niin 
hän herää henkiin. 

Jeesus lähti oppilaineen miehen mukaan. 

Silloin tunki hänen lähelleen takaapäin nainen, 
joka oli sairastanut verenvuotoa kaksitoista vuot- 
ta. Nainen kosketti Jeesuksen viitanlievettä, aja- 
tellen mielessään että jos hän saisi vain kädel- 
lään kosketetuksi Jeesuksen viittaa, hän paranisi. 

Jeesus kääntyi, ja nähdessään naisen hän sanoi: — 
Älä ole huolissasi nainen, sinun uskosi on paranta- 
nut sinut. 

Siitä hetkestä alkaen nainen oli terve. 

Kun Jeesus vihdoin pääsi johtajan taloon ja näki 
huilunsoittajat ja särkyneet ilmeet, hän sanoi: — 
Menkää pois kaikki, ei tyttö ole kuollut, se nuk- 
kuu. 

Hänelle naurettiin. Mutta kun ihmiset oli ajettu 
tiehensä, hän meni sisään huoneeseen ja otti tyttöä 
kädestä kiinni. Tyttö nousi. Tapauksesta tuli ylei- 
nen puheenaihe maassa. 

Jeesus jatkoi matkaa. Häntä seuraili kaksi sokeaa 
kiljuen: — Sääli meitä, Daavidin poika! 

Kun Jeesus oli mennyt sisälle, sokeat tulivat hä- 
nen perässään. 

— Uskotteko te että minä pystyn siihen? Jee- 
sus kysyi. 

— Uskotaan, herra, he vastasivat. 

Hän kosketti heidän silmiään ja sanoi: — Teil- 
le tapahtuu niin kuin te uskotte. 

Sokeat saivat näkönsä takaisin. Jeesus varoitti 
heitä ankarasti: — Muistakaa pitää suunne kiinni, 
kukaan ei saa tietää tästä mitään. 

Mutta heti he menivät ja mainostivat häntä sii- 
nä läänissä kaikkialla. 

Miesten mentyä tuotiin Jeesuksen luo puheky- 

vytön mielenvikainen. Tauti karkotettiin, ja mykkä 
puhui. Silminnäkijät olivat ihmeissään. 

— Mitään tällaista ei ole koskaan ennen sattu- 
nut, ihmiset sanoivat. 

— Pääpaholaiselta hän on saanut vallan ajaa 
ulos paholaisia, sanoivat fariseukset. 

Niin kiersi Jeesus kaikki kaupungit ja kylät, opetti 
kokoushuoneissa, kertoi hyvää uutistaan kuningas- 
kunnasta ja paransi kaikenlaisia tauteja ja sairauk- 
sia. Nähdessään kaikki ihmiset hänen tuli heitä sää- 
li, koska ihmiset olivat hädissään ja oman onnensa 
nojassa, kuin lampaat ilman paimenta. Ja Jeesus 
sanoi oppilaille: 

— Korjattavaa satoa olisi paljon mutta työnte- 
kijöitä ei ole riittävästi. Pyytäkää tilanomistajaa 
lähettämään lisää työläisiä satoa korjaamaan. 

Hän kutsui puhutteluun kaksitoista miestään ja 
antoi heille valtuudet karkottaa epäpuhtaita hen- 
kiä ja parantaa kaikkia sairauksia ja tauteja. 

Kahdentoista lähettilään nimet: ensiksi Simon, 
jota sanottiin Pietariksi, sitten hänen veljensä An- 
dreas, Sebedeuksen poika Jaakob ja tämän veli 
Johannes, Filippos ja Bartholomeus, Tuomas ja tul- 
limies Matteus, Alfaioksen poika Jaakob, Thaddeus, 
Simon joka kuului vallankumouksellisiin sekä Juu- 

das Iskariot, se mies joka lopulta petti Jeesuksen. 

Nämä kaksitoista miestä Jeesus lähetti matkaan 
tällaisin eväin: 

— Älkää poiketko vieraille alueille. Älkää käy- 
kö myöskään missään samarialaisessa kaupungissa. 
Antakaa etusija lampaille jotka ovat karanneet Is- 
raelin talosta. Matkallanne tehkää propagandaa tai- 
vaan kuningaskunnasta joka pian on totta. Hoita- 
kaa heikkoja, herättäkää kuolleita, puhdistakaa 
spitaalitautisia, parantakaa mielisairaita. Kun te il- 
maiseksi saitte niin ilmaiseksi teidän myös pitää 
antaa. 

— Älkää panko vyöhönne kultaa hopeaa älkää- 
kä kuparia, älkää varustako mukaanne evästä tois- 
ta aluspaitaa sandaaleja tai sauvaa. Työmies on 
leipänsä arvoinen. 

— Kun tulette johonkin kaupunkiin tai kylään, 
ottakaa selville kuka on paikkakunnan tärkeä 
mies, ja hänen luonaan asukaa kunnes lähdette 
eteenpäin. Taloon astuessanne toivottakaa sille rau- 
haa. Jos talo on sen arvoinen, saakoon sen rauhan 
jota te sille toivotatte, mutta jos se ei ole sen ar- 
voinen, rauha palautuu takaisin teille. Sellaisesta 
kaupungista tai talosta, jossa teitä ei oteta vastaan 
eikä haluta kuunnella, lähtekää vetämään niin että 
tomu pöllyää. Minä takaan että sinä päivänä kun 
tuomiot langetetaan, Sodomalla ja Gomorralla on 

helpommat oltavat kuin sellaisella kaupungilla. 

— Niin, kun minä nyt lähetän teidät, minä olen 
kuin ajaisin lampaat keskelle susilaumaa — teiltä 
vaaditaan käärmeen varovaisuutta ja kyyhkysen 
viattomuutta. 


— Älkää luottako kehenkään: teidät vedetään oi- 
keuteen, teitä ruoskitaan kokoushuoneissa, teidät 
raahataan vallanpitäjien ja kuninkaiden kuultavak- 
si, kaikki minun takiani, että te todistaisitte mi- 
nusta heille ja vierasmaalaisille. Kun teidät pidäte- 
tään, älkää olko huolissanne siitä mitä sanoisitte. 
Teille annetaan sanat suuhun sillä hetkellä, ette- 
kä siinä puhu te vaan teidän isänne henki puhuu 
teidän suullanne. 

— Veli tulee luovuttamaan oman veljensä tapet- 
tavaksi, isä lapsensa, ja lapset kapinoivat vanhem- 
piaan vastaan ja tappavat heidät. Kaikki tulevat 
vihaamaan teitä sen takia että olette olleet teke- 
misissä minun kanssani, mutta se joka pitää pin- 
tansa loppuun asti, pelastuu. Kun teitä aletaan vai- 
nota yhdessä kaupungissa, siirtykää toiseen. Ja mi- 
nä lupaan ettette ehdi käydä kaikkia Israelin kau- 
punkeja läpi, ennen kuin ihmisen poika tulee. 

— Oppilas ei ole opettajansa yläpuolella eikä or- 
ja omistajansa. Olkoon oppilas vain tyytyväinen jos 
hänelle käy samoin kuin opettajalleen, orja jos 

hänelle käy niin kuin omistajalle. Jos talon isäntää 
sanotaan perkeleeksi niin sitä suuremmalla syyllä 
työntekijöitä. 

— Älkää pelätkö heitä. Kaikki salassa pidetty 
julkistetaan ja kaikki pimitetty paljastetaan. Se 
minkä minä sanon teille pimeässä se sanokaa päi- 
vän valossa, ja se minkä kuulette vain kuiskauk- 
sena julistakaa talojen katoilta. Älkää pelätkö nii- 
tä jotka tappavat ruumiin, mahtamatta mitään sie- 
lulle. Mitä maksaa kaksi varpusta? Yhden koli- 
kon, ja silti ei yksi ainoakaan niistä putoa maahan 
ilman teidän isänne suostumusta. Ja mitä teihin 
tulee, niin jopa teidän hiuksenne on laskettu. Jo- 
ten älkää pelätkö, te olette jokainen arvokkaampia 
kuin kokonainen varpusparvi. 

— Minä suosittelen isälleni jokaista joka on suo- 
sitellut minua ihmisille, mutta jos joku ihmisten 
edessä sanoo ettei tunne minua niin minä sanon 
isäni edessä että minä en tunne tuota ihmistä. 

— Älkää kuvitelko että minun tehtäväni on luoda 
maailmaan rauha. Ei, minun tehtäväni on kylvää 
epäsopua. Rakentaa riitaa, niin että mies tappelee 
isäänsä vastaan, tytär äitiään vastaan, miniä anop- 
piaan vastaan — oman kattonsa alta löytää jokai- 
nen kiivaimman vihollisensa. 

— Se joka välittää isästään tai äidistään enem- 

män kuin minusta, ei ole minun arvoiseni. Se joka 
välittää pojastaan tai tyttärestään enemmän kuin 
minusta, ei ole minun arvoiseni. Minun arvoiseni 
ei ole kukaan joka ei uhraa itseään kokonaan ja 
seuraa minun jalan jätkiäni. Se joka ulkonaisesti 
menestyy, menehtyy sisäisesti, mutta se joka minun 
takiani näköjään kärsii tappion se voittaa itse 
asiassa. 

— Se joka ottaa vastaan jonkun teistä, ottaa it- 
se asiassa vastaan minut, ja se joka ottaa vastaan 
minut ottaa itse asiassa vastaan sen jonka lähettä- 
mä minä olen. Se joka ottaa ystävällisesti vastaan 
sananjulistajan sen takia että tämä on sananjulis- 
taja, saa sananjulistajan palkan, ja se joka ottaa 
vastaan hyvän miehen sen takia että tämä on hy- 
vä mies saa hyvän miehen palkan. Ja se joka antaa 
yhdelle näistä minun vähäpätöisistä ystävistäni 
vaikka vain mukillisen kylmää vettä juotavaksi, ei 
varmaan jää palkitsematta. 

Kun Jeesus oli pitänyt tämän käskynjaon kah- 
delletoista miehelleen, hän lähti siitä paikasta ja 
siirtyi uusiin kaupunkeihin opettamaan ja julista- 
maan. 

Kun Johannes sai vankilaan kuulla Kristuksen toi- 
minnasta, lähetti hän oppilaitaan Jeesuksen luo 
kysymään: 

— Oletko sinä se jonka oli määrä tulla vai pitää- 
kö meidän odottaa vielä jotakin toista? 

— Menkää kertomaan Johannekselle mitä tääl- 
lä kuulette ja näette, Jeesus vastasi. — Sokeat nä- 
kevät jälleen ja raajarikot kävelevät, spitaaliset 
ovat terveitä ja kuurot kuulevat, kuolleet heräävät 
henkiin ja köyhälle kansalle kerrotaan iloista uutis- 
ta — ja sillä joka ei minun takiani kompastu on 
onni matkassa. 

Miesten mentyä Jeesus puhui kansalle Johan- 
neksesta: 

— Mitä te menitte autiomaahan tuijottamaan? 
Kaislaa jota tuuli heiluttaa? Ette varmasti. Mitä te 
menitte tuijottamaan? Miestä silkissä ja sametis- 
sa? Sellaisia löytää kuninkaanlinnoista. Miksi te 
sitten sinne menitte? Profeettaa katsomaan? Niin, 
ja minä sanon teille että hän on jotakin enemmän 
kuin pelkkä profeetta, hän on se josta on kirjoitet- 
tu: »Minä lähetän sanansaattajani sinun edeltäsi 
valmistelemaan sinun tuloasi.» Minä vakuutan teil- 
le että tähän maailmaan ei ole synnytetty ketään 
suurempaa kuin Johannes Kastaja, mutta taivaan 
kuningaskunnassa on kaikkein vähäpätöisinkin 
korkeammassa asemassa kuin hän. 

— Johannes Kastajan jälkeen on taivaan kunin- 
gaskuntaa vastaan ryntäämällä rynnätty, ja väki- 
valtaiset ainekset ottavat sen haltuunsa. Kaikki 

profeetat ja laki ovat ennustaneet tapahtumat Jo- 
hannekseen asti, ja jos te haluatte vain sen hyväk- 
syä, niin hän on Elia jonka oli määrä tulla. Korvat 
teillä on sitä varten että kuuntelisitte. 

— Miten minä kuvaisin tätä sukupolvea? Se on 
kuin pikkukakarat, jotka istuvat torilla ja huu- 
televat tovereilleen: »Me soitimme huilua mutta 
te ette tanssineet, me itkimme mutta te ette sur- 
reet.» Johannes tuli, hän ei syö eikä hän juo, ja 
heti sanotaan: »Hullu mies.» Minä tulin, minä syön 
ja minä juon, ja heti sanotaan: »Katsokaa nyt sitä, 
sehän on mässäilijä ja juoppo, seurustelee veron- 
kantajien ja renttujen kanssa.» Työn tulokset ne 
vasta tekevät viisaudelle oikeutta. 

Sitten hän puhui niistä kaupungeista, joissa hän 
oli tehnyt useimmat ihmeellisistä teoistaan, ja 
haukkui niitä kun ne eivät olleet parantaneet ta- 
pojaan: 

— Sääli sinua Korasin! Sääli sinua Beetsaida! 
Jos kaikki ne ihmeet, jotka minä siellä sain aikaan, 
olisivat tapahtuneet Tyyrossa ja Siidonissa, niin 
siellä olisi jo ajat sitten ruvettu totisiin katumus- 
harjoituksiin. Sinä päivänä kun tuomiot langete- 
taan, ovat Tyyro ja Siidon takuulla paljon siedet- 
tävämmässä asemassa kuin te. Ja Kapernaum, luu- 
letko sinä että sinut korotetaan ihan taivaaseen? 

Ei suinkaan, häviöön sinä joudut. Jos ne ihmeteot 
jotka sinä olet saanut nähdä olisivat tapahtuneet 
Sodomassa, se olisi pystyssä vielä tänä päivänäkin. 
Toden totta Sodoma on tuomioiden langettamis- 
päivänä siedettävämmässä asemassa kuin sinä. 

Joskus näihin aikoihin Jeesus vastasi johonkin 
kysymykseen näin: 

— Kiitos isä, taivaan ja maan herra, kun teit 
nämä asiat oppineille ja viisaille mahdottomiksi 
ymmärtää, mutta niin ymmärrettäviksi yksinker- 
taisille sieluille. Niin isä, koska se sinusta oli vii- 
sas ratkaisu. Minun hallintaani isä on antanut kai- 
ken. Kukaan muu kuin isä ei tunne poikaa, eikä 
isää tunne kukaan muu kuin poika, ja ne joihin 
poika haluaa hänet tutustuttaa. 

— Niin tulkaakin minun luokseni työn orjat ja 
ahtaalle ajetut, minä päästän teidät lepäämään. An- 
takaa minun iestää teidät ja ottakaa oppia minusta, 
minä olen lempeäluon toinen ja nöyräsydäminen; 
niin te saavutatte mielenrauhan. Sillä minun ikee- 
ni on miellyttävä ja minun laittamaani kuormaa 
on kevyt kantaa. 



Joskus noina aikoina Jeesus kulki pyhäpäivänä 
oppilaittensa kanssa viljapeltojen poikki, ja kun po- 
jille tuli nälkä, rupesivat he riipimään tähkäpäitä 
ja söivät niitä. Fariseukset kiinnittivät siihen huo- 
miota. 

— Etkö sinä näe, he sanoivat, — että sinun op- 
pilaasi tekevät sellaista mitä pyhäpäivänä on kiel- 
letty tekemästä? 

Jeesuksen vastaus: 

— Ettekö te ole lukeneet mitä Daavid ja hänen 
miehensä tekivät kun heille tuli nälkä? Hänhän 
meni jumalan huoneeseen ja söi näkyleivät, vaikka 
sitä ei olisi saanut tehdä sen enempää hän kuin hä- 
nen miehensäkään, vaan ainoastaan papit. Tai et- 
tekö te ole lukeneet laista sitä pykälää, että papit 
saavat temppelissä rikkoa pyhäpäivää koskevia 
säännöksiä ilman että he silti ovat rikollisia? Ja 
tässä on nyt kyllä kysymys jostakin tärkeämmästä 
kuin yhdestä temppelistä. Jos te vain käsittäisitte 
mitä sekin tarkoittaa, että »minä vaadin armeliai- 

suutta enkä uhria», ette menisi tuomitsemaan syyt- 
tömiä. Minä tässä määrään eikä pyhäpäivä. 

Hän jatkoi matkaansa toiseen paikkaan, ja meni 
kokoushuoneelle. Siellä oli mies jonka käsi oli näi- 
vettynyt. Jeesukselta kysyttiin, ainoana tarkoituk- 
sena saada hänet lankaan ja syytteeseen: — Onko 
sallittua parantaa sairaita pyhäpäivänä? 

— Ajatellaan että jollakin teistä olisi yksi lam- 
mas, ja sitten se pyhäpäivänä putoaisi kaivantoon, 
niin ettekö menisikin kiskomaan sen ylös? Ja ih- 
minen on sentään jotakin muuta kuin lammas. On 
sallittua tehdä pyhäpäivänä hyvää. 

Ja hän sanoi miehelle: — Anna kätesi. 

Mies antoi, ja käsi oli heti yhtä terve kuin toi- 
nenkin. Fariseukset poistuivat ja pitivät kokouk- 
sen jossa he laativat suunnitelman Jeesuksen rai- 
vaamiseksi pois tieltä. 

Jeesus huomasi mitä oli tekeillä ja vetäytyi 
muualle. Hänen mukaansa lähti paljon kansaa ja 
hän paransi kaikki sairaat, samalla ankarasti va- 
roittaen ettei kukaan ilmiantaisi häntä. Tämä siksi 
että toteutuisi profeetta Esaiaan ennustus: »Tämä 
on minun palvelijani, jonka otin omakseni, lemmik- 
kini ja suosikkini, minä asetan tahtoni häneen, ja 
hän osoittaa vieraille kansoille mikä on oikein. Hän 
ei riitele eikä rähjää, eikä hänen ääntään kuulla 
valtakaduilla. Hän ei murskaa murtunutta kaislaa 

eikä sammuta savuavaa lampunsydäntä, ennen 
kuin on vienyt oikeuden voittoon. Häneen panevat 
kansat toivonsa.» 

Sitten hänen luokseen tuotiin mielisairas mies, jo- 
ka oli sokea ja mykkä. Jeesus paransi hänet, ja 
mies näki ja kuuli taas. Katselijat joutuivat pois 
tolaltaan, sanottiin: — Jos hän onkin Daavidin 
poika? 

Mutta fariseukset sanoivat sen kuultuaan: — Ei 
hän paholaisia pysty ihmisestä karkottamaan muul- 
la kuin pääpaholaisen Beelsebulin voimalla. 

Jeesus luki heidän ajatuksensa ja sanoi: — Ku- 
ningaskunta joka nousee kapinaan omaa itseään 
vastaan on mahdottomuus ja tuhoutuu, eikä myös- 
kään mikään kaupunki tai talous, joka sillä tavoin 
jakaantuu kahtia, pysy pystyssä. Jos tässä nyt saa- 
tana karkottaa saatanan, niin silloinhan saatana 
kapinoi omaa itseään vastaan — miten hänen ku- 
ningaskuntansa silloin voisi pysyä pystyssä? Jos 
minä parannan mielisairaita Beelsebulin antamalla 
kyvyllä, niin kenen antamalla kyvyllä teidän oppi- 
laanne sellaisia parantavat? Tästä he vielä tulevat 
tuomitsemaan teidät. Mutta jos minä karkotan pa- 
han jumalan tahdon voimalla, niin on jumalan val- 
takunta jo tässä teidän edessänne. 

— Onko mahdollista murtautua vahvasti varus- 

tautuneen miehen taloon ja varastaa hänen omai- 
suutensa, jos ei ensin tee miestä vaarattomaksi? 
Vasta sen jälkeen onnistuu talon tyhjentäminen. 

— Se joka suhtautuu minuun puolueettomasti 
on minun vastustajani, ja se joka ei yhdessä mi- 
nun kanssani rakenna se repii. 

— Minä sanon teille yhden asian. Ihminen saa 
tehdä syntiä sen kun kerkiää ja pilkata sen kun 
haluaa, ja hän saa anteeksi, mutta se joka pilkkaa 
jumalan tahtoa ei saa anteeksi. Se joka ei ole sa- 
maa mieltä minun kanssani, saa kyllä anteeksi, 
mutta se joka vastustaa jumalan pyhää tahtoa, ei 
saa anteeksi, ei nykyisen järjestelmän aikana eikä 
tulevan. 

— Te joko hoidatte puun hyvin, ja hedelmistä 
tulee hyviä; tai te hoidatte puun huonosti, ja he- 
delmistä tulee huonoja — hedelmien laatu ilmaisee 
puun laadun. Kuinka te käärmeen siittämät paho- 
laiset voisitte ajaa mitään hyvää asiaa? Puheillaan 
ihminen purkaa sen mikä hänen mieltään painaa. 
Hyvä ihminen purkaa hyvästä mielestään hyvää, 
paha ihminen pahasta mielestään pahaa. 

— Muistakaa että ihminen joutuu tuomittaessa 
vastaamaan jokaisesta varomattomasta sanastaan. 
Sanomistasi sanoista riippuu, tuleeko tuomiosta va- 
pauttava vai langettava. 

Läsnä oli joitakin laintuntijoita ja fariseuksia, 
jotka sanoivat: — Opettaja, me haluaisimme että 
sinä esittäisit meille jonkin näytön. 

— Tämä turmeltunut ja paheellinen sukupolvi 
haluaa että minä esittäisin jonkin näytön, Jeesus 
vastasi, — mutta mitään muuta temppua sille ei 
näytetä kuin profeetta Joonaan temppu. Joonas oli 
merihirviön mahassa kolme päivää ja kolme yötä, 
ja niin tulee ihmisen poika olemaan maan alla kol- 
me päivää ja kolme yötä. Niiniveläiset tulevat oi- 
keuden eteen yhdessä tämän nykyisen sukupol- 
ven kanssa, ja heistä tulee langettava todistus tätä 
sukupolvea vastaan. Sillä Joonaan julistus sai hei- 
dät muuttamaan mielensä. Ja tämä mies tässä, 
minä, on totisesti enemmän kuin yksi Joonas. Ete- 
lämaan kuningatarkin nousee haudasta, kun tämä 
sukupolvi on tuomittavana, ja hänestä tulee lan- 
gettava todistus tätä sukupolvea vastaan. Sillä hän 
tuli maailman ääristä kuuntelemaan viisasta Salo- 
moa. Ja minä olen enemmän kuin yksi Salomo. 

— Kun epäpuhdas henki lähtee ihmisestä, se 
kiertelee kuivilla mailla ja etsii turhaan levähdys- 
paikkaa. Silloin se päättää että minäpä menen ta- 
kaisin siihen taloon josta läksin. Se huomaa että 
talo on tyhjillään, siivottuna ja kaikki niin kuin 
olla pitää. Silloin se menee hakemaan seitsemän 
muuta henkeä, vielä likaisempia kuin se itse, ja 

ne menevät siihen taloon ja asettuvat asumaan. 
Niin ovat sen miehen kohdalla asiat vielä huonom- 
massa jamassa kuin ne olivat aluksi olleet. Sellai- 
nen tulee olemaan tämän rappeutuneen sukupolven 
kohtalo. 

Hänen vielä pitäessään kansalle puhettaan tuli- 
vat hänen äitinsä ja veljensä ja odottivat ulkona, 
he halusivat puhua hänen kanssaan. Joku kävi sa- 
nomassa Jeesukselle: — Sinun äitisi ja veljesi odot- 
tavat tuolla ulkona, he haluaisivat puhua sinun 
kanssasi. 

— Kuka on minun äitini, ja ketkä ovat minun 
veljiäni? Jeesus vastasi sanan tuojalle, ja viita- 
ten kädellään oppilaisiinsa hän jatkoi: — Tässä on 
minulle äitiä ja veljeä tarpeeksi. Jokainen joka to- 
teuttaa minun taivaassa asuvan isäni tahtoa on 
minun veljeni ja sisareni ja äitini. 

Sinä samana päivänä Jeesus meni ulos järven ran- 
taan istuskelemaan. Hänen luokseen ahtautui niin 
paljon väkeä, että hänen oli pakko nousta venee- 
seen. Hän istui veneessä ja ihmiset seisoivat ran- 
nalla, ja hän puhui heille pitkään, käyttäen ver- 
tauksia. Hän sanoi: 

— Maanviljelijä lähti kylvämään. Siemenistä osa 
putosi polulle ja joutui lintujen suihin. Jotkut pu- 
tosivat kalliolle, missä ei ollut tarpeeksi maata, ne 

orastivat kyllä nopeasti, koska multakerros ei ol- 
lut syvä, mutta kun aurinko nousi oraat paahtui- 
vat, ja kun ne eivät olleet kunnolla juurtuneet ne 
kuolivat pois. Jotkut siemenet taas putosivat oh- 
dakkeiden sekaan, ja kun ohdakkeet kasvoivat tu- 
kahtuivat siemenet. Loput siemenistä putosivat 
kunnon maahan ja niistä tuli sato, sata-, kuusi- 
kymmen-, kolmikymmenkertainen. Korvat ovat si- 
tä varten että niillä kuunneltaisiin. 

Oppilaat tulivat kysymään häneltä: — Miksi sinä 
käytät vertauksia puhuessasi heille? 

— Siksi, vastasi Jeesus, — että teidän on annet- 
tu perehtyä taivaan kuningaskunnan salaisiin asioi- 
hin, heidän ei. Sille jolla jotakin on, annetaan li- 
sää niin että hänellä on jo liikaa, mutta siltä jolla 
ei ole mitään, otetaan pois sekin mikä hänellä on. 
Minä käytän vertauksia puhuessani heille, koska 
he katselevat mutta eivät näe ja kuuntelevat mut- 
ta eivät kuule eivätkä ymmärrä. Heidän kohdallaan 
käy toteen Esaiaan ennustus: »Te kuuntelette ja 
kuuntelette mutta ette ymmärrä, te katselette ja 
katselette mutta ette näe. Tämän kansan järki on 
tylsistynyt, se kuulee huonosti, se on ummistanut 
silmänsä, ettei se näkisi ja kuulisi ja ymmärtäisi 
kääntyä oikealle tielle, minun parannettavakseni.» 

— Olkaa te iloisia siitä että teidän korvanne kuu- 
levat ja silmänne näkevät. Olisivat monet profee- 

tat ja pyhimykset halunneet nähdä ja kuulla sen 
minkä te, mutta he eivät nähneet eivätkä kuulleet. 

— Minä nyt selitän teille kylvövertauksen. Jot- 
kut saavat kuulla kuningaskunnasta mutta eivät 
ymmärrä mistä on kysymys, ja vihamieliset voi- 
mat tuhoavat mieleen kylvetyn siemenen. Siinä 
ovat polulle kylvetyt siemenet. Kalliolle kylvetyt 
siemenet tarkoittaa ihmistä joka kuulee sanoman 
ja innostuu heti, mutta sanoma ei hänessä juurru, 
hän kestää vain vähän aikaa, ja heti kun hän va- 
kaumuksensa vuoksi joutuu painostuksen tai vai- 
non kohteeksi, hänestä tulee luopio. Siemenet jotka 
putosivat ohdakkeiden sekaan tarkoittaa ihmistä jo- 
ka kuulee sanoman, mutta tämän maailman huo- 
let ja elintasohullutus tukahduttavat sen, ja hän 
jää hedelmättömäksi. Hyvään maahan pudonneet 
siemenet tarkoittaa ihmistä joka kuulee sanoman 
ja ymmärtää sen, ja tällainen ihminen tuottaa mil- 
loin sata-, milloin kuusikymmen-, milloin kolmi- 
kymmenkertaisen sadon. 

Hän kertoi ihmisille toisen vertauksen: — Taivaan 
kuningaskuntaa voisi kuvata näin. Olipa kerran 
mies, joka kylvi peltoonsa hyvää siementä. Yöllä 
kun talonväki nukkui, hänen vihamiehensä hiipi 
kylvämään lustetta viljansiemenien sekaan ja pake- 
ni paikalta. Kun vilja orasti ja alkoi kypsyä, tuli 

luste samalla näkyviin. Orjat menivät kertomaan 
isännälle. »Herra», he sanoivat, »eikö se ollutkaan 
hyvää siementä mitä sinä kylvit peltoosi? Mistä 
siihen nyt on tullut lustetta.» »Vihamiehen teko- 
sia», sanoi isäntä. »No mitä me teemme», kysyivät 
työmiehet, »kitketäänkö luste pois?» »Ei», sanoi 
isäntä, »sillä lustetta kitkiessänne te saattaisitte sa- 
malla nyhtää vehnänkorsia. Annetaan molempien 
kasvaa korjuuaikaan saakka, sitten saavat miehet 
ensin kerätä lusteen, se poltetaan, mutta vilja 
varastoidaan minun aittaani». 

Seuraava vertaus oli tällainen: — Taivaan ku- 
ningaskunta on kuin sinapinsiemen jonka mies 
kylvi peltoonsa. Sinapinsiemenhän on kaikista sie- 
menistä pienin, mutta kun se siitä kasvaa täyteen 
mittaan, se on puutarhakasveista suurin, kuin puu, 
linnutkin pesivät sen oksiin. 

Sitten hän esitti vielä tämän vertauksen: — Tai- 
vaan kuningaskunta on kuin hiiva jonka nainen se- 
koitti kolmeen isoon mitalliseen jauhoja, niin että 
taikina happani läpeensä. 

Kaikki nämä asiat Jeesus esitti kuulijoilleen ver- 
tauksia käyttäen. Itse asiassa hän ei koskaan pu- 
hunut muuten kuin vertauksin — jotta toteutuisi 
profeetta Esaiaan ennustus: »Avaan suuni ja pu- 
hun vertauksin, ilmaisen asioita jotka ovat olleet 
salaisia maailman alusta asti.» 

Sitten hän lähetti ihmiset kotiin ja meni sisälle. 
Oppilaat tulivat pyytämään että hän selittäisi lus- 
tevertauksen. Jeesus selitti sen näin: — Hyvän sie- 
menen kylväjä on ihmisen poika. Pelto tarkoittaa 
maailmaa, hyvä siemen on kuningaskunnan kan- 
nattajat, luste vastustajan kannattajat, ja vihamies 
joka lusteen kylvi on paholainen. Sadonkorjuu tar- 
koittaa tämän nykyisen järjestelmän loppua, sadon- 
korjaajat jumalan miehiä. Niin kuin luste kootaan 
ja poltetaan, niin lähettää ihmisen poika tämän ny- 
kyisen järjestelmän romahdettua miehiään kerää- 
mään kuningaskunnasta kaiken mikä on pahennuk- 
seksi ja kaikki jotka rikkovat lakia. Kaikki tämä 
heitetään polttouuniin, joka on itkun ja hammas- 
tenkiristelyn paikka. Silloin jalot ihmiset loistavat 
aurinkona isänsä kuningaskunnassa. Korvat ovat 
kuuntelemista varten. 

— Taivaan kuningaskunta on kuin peltoon kaivettu 
aarre, jonka mies löysi ja piilotti uudestaan; sitten 
hän myi kaiken mitä omisti ja osti tuon pellon. 

— Sitten taivaan kuningaskuntaa voisi kuvata 
tällaisella vertauksella. Kauppamatkustaja etsi hie- 
noja helmiä, ja löydettyään todella arvokkaan hän 
myi kaiken mitä omisti voidakseen ostaa tuon hel- 
men. 

— Edelleen taivaan kuningaskunta on kuin nuot- 

ta joka laskettiin veteen. Kaikenlaista kalaa tuli, 
ja kun nuotta oli täynnä, kalastajat vetivät sen 
rantaan ja kokosivat hyvät kalat sammioihin mut- 
ta heittivät huonot menemään. Samoin tapahtuu 
sitten kun aika on täysi. Jumalan miehet tulevat 
erottamaan huonot ihmiset hyvistä, ja huonot hei- 
tetään polttouuniin, itkun ja hampaidenkiristelyn 
paikkaan. 

— Ymmärsittekö te nyt kaiken? Jeesus kysyi. 

— Kyllä, he sanoivat. 

— Kun asiat ovat näin, Jeesus sanoi, — niin voi 
sellaista oppinutta, joka liittyy taivaan kuningas- 
kuntaan oppilaana, verrata talonisäntään joka va- 
rastostaan voi kaivaa esille sekä vanhaa että uutta. 

Kun Jeesus oli kertonut nämä vertauksensa, hän 
lähti pois siltä paikkakunnalta. Hän siirtyi koti- 
kaupunkiinsa ja opetti sikäläisessä kokoushuonees- 
sa. Ihmiset kyselivät kummissaan: 

— Mistä hän on saanut noin paljon viisautta ja 
nuo yliluonnolliset kykynsä? Eikö hän ole sen ra- 
kennustyöläisen poika? Äidin nimi Maria ja veljien 
nimet Jaakob ja Joosef ja Siimon ja Juudas? Ja 
hänen siskonsakin ovat täällä meidän joukossam- 
me. Mistä kummasta hän on saanut poikkeuksel- 
liset lahjansa? 

He eivät voineet sulattaa häntä, ja Jeesus sai 

aiheen sanoa: — Profeetta huomataan kyllä muual- 
la mutta ei omalla kotiseudullaan eikä omassa ko- 
dissaan. 

Eikä hän voinut tehdä kovin monta ihmetekoa 
siellä, niin vähän he häneen luottivat. 

Näihin samoihin aikoihin kantautui Jeesuksen 
maine tetrarkki Herodeksen korviin. — Se on var- 
masti se Johannes Kastaja, tämä sanoi miehilleen, 
— Johannes on herännyt henkiin, sen takia yli- 
luonnolliset voimat vaikuttavat hänessä. 

Herodes oli näet saanut Johanneksen pidätetyksi, 
lyönyt hänet rautoihin ja pannut vankilaan. Kaik- 
ki johtui Herodeksen suhteesta veljensä Filippuk- 
sen vaimoon Herodiaaseen. Johannes oli sanonut, 
ettei Herodeksella ollut mitään laillista oikeutta ol- 
la Herodiaan kanssa. Herodes olisi surmannut Jo- 
hanneksen, mutta hän pelkäsi yleistä mielipidettä, 
joka piti Johannesta profeettana. Herodeksen syn- 
tymäpäivänä Herodiaan tytär tanssi vieraille, ja 
Herodes ihastui niin että vannoi antavansa tytölle 
mitä tämä ikinä pyytäisi. Äitinsä yllytyksestä tyt- 
tö pyysi saada Johannes Kastajan pään tarjottimel- 
la. Kuningas ei yhtään pitänyt ajatuksesta, mutta 
vannomansa valan ja vieraitten takia hän määräsi 
että tytön pyyntö oli täytettävä ja käski miestensä 
mennä vankilaan ja mestata Johanneksen. Tämän 



60 


pää tuotiin sisään tarjottimella, ja tyttö vei sen äi- 
dilleen. Johanneksen oppilaat hakivat ruumiin ja 
hautasivat sen. Sitten he tulivat Jeesukselle ker- 
tomaan mitä oli tapahtunut. 

Selostuksen kuultuaan Jeesus kaikessa hiljaisuu- 
dessa siirtyi vesiteitse asumattomalle seudulle, saa- 
dakseen olla yksin. Mutta tieto levisi, ja kaupun- 
geista lähti joukoittain ihmisiä hänen peräänsä 
maitse. Kun Jeesus nousi maihin ja näki kaikki ih- 
miset, hänen tuli heitä sääli ja hän paransi sairaat. 

Kun alkoi hämärtää, oppilaat sanoivat hänelle: 
— Tämä on asumatonta seutua, ja illallisaika on 
jo ohi — päästäisit ihmiset lähtemään niin he voi- 
sivat kylistä ostaa itselleen jotain syötävää. 

— Ei heidän tarvitse minnekään mennä, sanoi 
Jeesus. — Antakaa heille jotakin syötävää. 

— Meillä ei ole kuin viisi leipää ja kaksi kalaa, 
oppilaat sanoivat. 

— Antakaa ne tänne, Jeesus sanoi. 

Hän käski ihmisten istua nurmikolle. Sitten hän 
otti ne viisi leipää ja kaksi kalaa, katsoi taivaa- 
seen, kiitti jumalaa, taittoi leivät paloiksi ja antoi 
ne oppilailleen, ihmisille jaettavaksi. Kaikki söivät 
vatsansa täyteen. Mitä jäi jäljelle kerättiin talteen, 
yhteensä kaksitoista korillista. Syöjiä oli arviolta 
viisituhatta miestä, lisäksi naiset ja lapset. 

Sitten hän käski oppilaiden siirtyä veneellä edeltä- 
käsin toiselle rannalle, hän jäisi päästämään ihmi- 
set kotiin. Kun ihmiset olivat lähteneet, hän nou- 
si vuorelle saadakseen puhua jumalalle rauhassa. 
Ilta tuli, ja hän oli siellä yksin. Vene oli jo hyvän 
matkan päässä rannasta, vastatuulessa aaltojen ar- 
moilla. Aamuyöstä hän lähestyi heitä kävellen vet- 
tä pitkin. He säikähtivät kuollakseen ja huusivat 
että se on aave. Mutta sitten kohta he kuulivat 
Jeesuksen äänen: — Älkää hermostuko. Minä se 
olen. Älkää pelätkö. 

— Herra, jos se olet sinä, niin käske minun tulla 
sinne sinun luoksesi, huusi Pietari hänelle. 

— Tule, sanoi Jeesus. 

Pietari lähti kävelemään vettä pitkin Jeesusta 
kohti. Mutta huomatessaan miten rajusti tuuli, hän 
säikähti ja alkoi vajota. 

— Herra, auta minua, hän huusi. 

Jeesus otti hänestä kiinni ja sanoi: — Sinä et 
uskonut. Miksi sinä epäilit? 

Kun he olivat takaisin veneessä, tuuli tyyntyi. Ve- 
neessäolijat heittäytyivät hänen jalkoihinsa ja sa- 
noivat: 

— Sinä olet jumalan poika. 

Purjehdittuaan järven yli he nousivat maihin 
Gennesaretissa. Ne jotka siellä tunsivat Jeesuksen 
ilmoittivat hänestä kaikkialle lähiympäristöön. Hä- 

nen hoidettavakseen tuotiin kaikki sairaat, ja nämä 
eivät muuta pyytäneet kuin saada koskettaa hä- 
nen viittansa lievettä. Kaikki jotka koskettivat, 
paranivat täydellisesti. 

Niihin aikoihin tuli Jeesusta haastattelemaan ryh- 
mä fariseuksia ja lakimiehiä Jerusalemista. 

— Miksi sinun miehesi eivät kunnioita perin- 
näisiä arvoja? he kysyivät. — Eivät pese käsiään 
ennen ruokailua. 

— Miksi te itse ette kunnioita jumalan selvää 
määräystä? Jeesus vastasi. — Siksikö että se on 
vastoin teidän perinnäisiä arvojanne? Jumala on 
esimerkiksi käskenyt kunnioittamaan isää ja äitiä 
ja määrännyt kuolemantuomion isän tai äidin kun- 
nian loukkaamisesta. Mutta te sanotte että sen, jo- 
ka isälleen tai äidilleen selittää antaneensa juma- 
lalle sen mikä vanhempien piti saada, ei tarvitse 
kunnioittaa isäänsä ja äitiänsä. Perinnäisillä ar- 
voillanne te pidätte pilkkananne jumalan sanaa. 
Te olette silmänpalvojia, ja oikein ennusti Esaias 
kun hän sanoi: »Tämä kansa kunnioittaa minua 
puheissaan, mutta ajatuksissaan se on kaukana mi- 
nusta; turhaan he minua palvelevat, sillä heidän 
oppinsa on ihmisten keksintöä.» 

Osoittaen puheensa kansalle hän sanoi: — Kuul- 
kaa, ja ymmärtäkää mitä minä tarkoitan: ihmistä 



63 


ei alenna se mitä hän panee suuhunsa vaan se mitä 
hän suustaan päästää. 

Oppilaat tulivat sanomaan: — Kai tiedät että 
fariseukset ottivat sinun sanoistasi nokkiinsa? 

— Jokainen kasvi jota minun taivainen isäni ei 
ole istuttanut kitketään pois, Jeesus sanoi. — Jät- 
täkää heidät omaan arvoonsa, he ovat sokeita op- 
paita, ja kun sokea yrittää opastaa toista sokeaa 
niin ojaan siinä ajaa kumpikin. 

Pietari pyysi häntä selittämään vertauksen. 

Jeesus selitti: — Oletteko te vielä niin tyhmiä? 
Ettekö te tosiaan käsitä että se minkä te panette 
suuhun, se menee vatsaan ja tulee ulos ulosteina? 
Mutta se minkä ihminen suustaan päästää on läh- 
töisin ihmisen mielestä, ja se alentaa ihmisen. Mie- 
lestä lähtevät ilkeät aikeet, murhaaminen, uskotto- 
muus, haureus, varastaminen, väärin vannominen, 
herjaaminen — ja nämä alentavat ihmisen. Se että 
syö pesemättä ensin käsiään ei alenna ihmistä. 



S itten Jeesus lähti siitä paikasta ja vetäytyi Tyy- 
ron ja Siidonin alueelle. 

Siellä tuli hänen luokseen kanaanilainen nai- 
nen joka itki: — Sääli minua, herra Daavidin poi- 
ka! Paha henki on pannut minun tyttäreni pään 
ihan sekaisin. 

Jeesus ei vastannut sanallakaan. 

Oppilaat pyysivät: — Käske se pois ettei se ko- 
ko ajan kilju meidän peräämme. 

Jeesus sanoi: — Minun tehtäväni ei ole huo- 
lehtia muista kuin Israelin talosta kadonneista 
lampaista. 

Mutta nainen heittäytyi hänen jalkoihinsa ja 
huusi: — Auta minua, herra. 

— Ei ole kaunista ottaa leipää lasten suusta ja 
heittää koiranpenikoille, sanoi Jeesus. 

— Se on totta, nainen sanoi, — mutta syövät- 
hän koiratkin murusia mitä herrojen pöydältä va- 
risee. 

Silloin Jeesus sanoi: — Nainen, sinä jaksat us- 

koa! Tapahtukoon niin kuin sinä toivot. 

Siitä hetkestä oli hänen tyttärensä terve. 

Lähdettyään siltä seudulta Jeesus tuli järven 
rannikolle ja meni vuorille. Kun hän istui siellä, 
hänen luokseen tulvi kansaa, mukanaan raaja- 
rikkoisensa, sokeansa, mykkänsä ja muut vammai- 
sensa. Heidät heitettiin hänen eteensä, ja hän pa- 
ransi kaikki. Ihmiset olivat ihmeissään nähdessään 
mykkien puhuvan, halvaantuneiden olevan tervei- 
tä, raajarikkojen kävelevän, sokeiden näkevän 
taas. Ja he kiittivät Israelin jumalaa. 

Jeesus sanoi oppilailleen: — Minun tulee sääli 
ihmisiä, he ovat olleet täällä nyt jo kolme päivää 
ilman mitään syötävää. Enkä minä halua lähettää 
heitä nälkäisinä poiskaan, nehän pyörtyisivät tielle. 

— Mistä me tässä autiomaassa niin paljon leipää 
saisimme että koko tämä joukko voitaisiin syöt- 
tää? oppilaat sanoivat. 

— Miten teillä on leipää? Jeesus kysyi. 

— Seitsemän leipää ja sitten joku pikkukala, op- 
pilaat vastasivat. 

Hän käski ihmisten istua ja otti ne seitsemän 
leipää ja kalat, kiitti jumalaa, taittoi leivät pa- 
loiksi ja antoi ne oppilailleen, ja oppilaat jakoivat 
ne kansalle. Kaikki söivät ja tulivat täyteen. Jäl- 
jelle jääneet muruset kerättiin ja niitä tuli seit- 

semän täyttä korillista. Syöjiä oli neljätuhatta 
miestä, lisäksi naiset ja lapset. Sitten hän käski ih- 
miset kotiin, nousi veneeseen ja siirtyi Magadanin 
puolelle. 

Fariseukset ja saddukeukset tulivat hänen puheil- 
leen. Saadakseen hänet lankaan he pyysivät hä- 
neltä jotakin merkkiä taivaasta. 

Hän sanoi: — Illalla te sanotte että tulee kau- 
nis päivä, koska on iltarusko, ja aamulla te sanot- 
te että tulee ruma päivä, koska on aamurusko ja 
epävakaisen näköistä. Sääennustuksia te kyllä 
osaatte laatia, mutta mitä osaatte ennustaa ajan 
merkeistä? Rappeutunut ja turmeltunut sukupol- 
vi pyytää merkkiä, mutta mitään muuta merkkiä 
sille ei tulla antamaan kuin Joonaan merkki. 

Siihen kysyjät saivat tyytyä, hän jatkoi mat- 
kaansa. 

Vastarannalle siirryttäessä oppilaat huomasivat 
unohtaneensa eväsleivän. 

— Suhtautukaa hyvin varovaisesti fariseusten ja 
saddukeusten hapatukseen, Jeesus sanoi, ja oppi- 
laat sanoivat toisilleen että hän varmaan tarkoitti 
sitä että he eivät olleet varanneet leipää mukaan. 

Arvaten heidän ajatuksensa Jeesus sanoi: — Mi- 
tä te höpötätte ettei ole leipää mukana? Missä tei- 
dän uskonne on? Ettekö muista miten me viidellä 

leivällä ruokimme viisituhatta, ja miten monta ko- 
rillista siitä jäi vielä ylikin? Ja ettekö muista niitä 
seitsemää leipää joista riitti syömistä neljälletu- 
hannelle, ja miten monta korillista siitä jäi? Eikö 
teillä ole sen verran älyä päässänne että tajuaisit- 
te minun puhuneen jostakin ihan muusta kuin lei- 
västä? Minä sanoin että varokaa fariseusten ja 
saddukeusten hapatusta. 

Silloin he käsittivät ettei hän tarkoittanut sitä 
hapatusta, jota käytetään leivottaessa, vaan pu- 
hui vertauskuvallisesti fariseusten ja saddukeus- 
ten opeista, niitä piti varoa. 

Kun Jeesus tuli Filippuksen Kesarean alueelle, 
hän kysyi oppilailtaan: — Mitä mieltä kansa on, 
kuka minä sen mielestä olen? 

Oppilaat vastasivat: — Joittenkin mielestä Jo- 
hannes Kastaja, joittenkin mielestä Elias, ja jot- 
kut puhuvat Jeremiaasta tai jostakin muusta pro- 
feetasta. 

— Entä te, Jeesus kysyi, — minä te minua pi- 
dätte? 

Pietari vastasi: 

— Sinä olet messias, meidän jumalamme poika. 

Jeesus sanoi: 

— Sinä olet jumalan suosiossa Simon, Joonaan 
poika, sillä ei tuota kukaan ihminen ole voinut 

sinulle sanoa, vaan minun isäni joka on taivaassa. 
Anna minun sanoa sinulle: sinä olet Pietari, eli 
kallio, perustus jolle minä rakennan seurakunta- 
ni, jota kuoleman voimat eivät hävitä. Minä luo- 
vutan sinulle määräysvallan taivaan kuningaskun- 
nassa, niin että kun sinä maan päällä julistat jon- 
kin asian kielletyksi, myös taivas kieltää sen, ja 
kun sinä julistat jonkin asian sallituksi, myös tai- 
vas sallii sen. 

Sitten hän ehdottomasti kielsi oppilaitaan paljas- 
tamasta kenellekään, että hän oli messias. 

Siitä lähtien Jeesus rupesi puhumaan oppilailleen 
Jerusalemiin menostaan, ja että siellä kansanvan- 
himmat ja pappisjohtajat ja lakimiehet piinaisivat 
häntä kaikin tavoin, ja lopulta hänet surmattai- 
siin ja kolmantena päivänä sen jälkeen hän heräi- 
si henkiin. 

Pietari veti hänet sivuun ja pani vastaan: — 
Taivas varjelkoon! Ei herra, ei sinulle mitään sel- 
laista saa tapahtua. 

— Painu siitä, saatana! Jeesus sanoi, — sinä 
viettelet minua, sinä olet ihmisten etkä jumalan 
asialla. 

Sitten Jeesus sanoi oppilailleen: — Sen joka ha- 
luaa kulkea minun j alan j äijissäni täytyy luopua 
henkilökohtaisista pyyteistään, hänen täytyy alis- 

tua kärsimään ja seurata minua. Se joka on huo- 
lissaan fyysisestä koskemattomuudestaan, tuhou- 
tuu henkisesti; se joka minun takiani on valmis 
menettämään kaiken, löytää todellisen itsensä. Sil- 
lä mitä autuasta siinä on, että valloittaa vaikka 
koko maailman mutta oman itsensä hinnalla? Mil- 
lä rahoilla ihminen voisi ostaa mielenrauhansa ta- 
kaisin? Ihmisen poika tulee sotaväkensä kanssa 
kun isä on korottanut hänet kunniapaikalle, ja 
maksaa palkat työpanoksen mukaan. Minä vakuu- 
tan teille että tässä joukossa on joitakin jotka eivät 
kuole, ennen kuin ihmisten poika tulee kuningas- 
kuntansa hallitsijana. 

Kuusi päivää myöhemmin Jeesus otti mukaansa 
Pietarin ja Jaakobin ja Jaakobin veljen Johannek- 
sen, ja he nousivat korkealle vuorelle ollakseen siel- 
lä yksinäisyydessä. Hänen muotonsa muuttui hei- 
dän silmissään, niin että hänen kasvonsa valaisi- 
vat kuin aurinko ja vaatteet hehkuivat valkoisina. 
Ja he saivat nähdä Mooseksen ja Eliaan, jotka pu- 
helivat Jeesuksen kanssa. 

— Herra, meidän on niin hyvä olla tässä, sanoi 
Pietari Jeesukselle. — Haluatko niin minä teen 
tähän kolme majaa, sinulle, Moosekselle ja Eliaal- 
le jokaiselle oman. 

Pietari ei ehtinyt lopettaa lausettaan, kun va- 

loisa pilvi yhtäkkiä peitti heidät varjoonsa, ja pil- 
vestä puhui ääni: 

— Tämä on minun poikani, rakas poikani, suo- 
sikkini. Totelkaa häntä. 

Kuullessaan äänen oppilaat pelästyivät suunnil- 
taan ja heittäytyivät kasvoilleen maahan. 

Jeesus kosketti heitä kädellään ja sanoi: — Nous- 
kaa ylös, älkää pelätkö. 

Nostaessaan silmänsä he eivät nähneet ketään 
muuta kuin Jeesuksen yksinään. 

Kun he olivat tulossa alas vuorelta, Jeesus an- 
toi määräyksen, etteivät oppilaat saa kertoa näke- 
mästään kenellekään, ennen kuin sitten vasta kun 
ihmisen poika on herätetty kuolleista. 

Oppilaat kysyivät: — Miksi laintuntijat sanovat 
että Eliaan täytyy tulla ensin? 

Jeesus vastasi: — Elias tuleekin ja panee asiat 
järjestykseen. Mutta ottakaa huomioon että Elias 
on jo tullut, häntä vain ei tunnettu ja häntä koh- 
deltiin niin kuin kohdeltiin. Niin joudun minäkin 
heidän hampaisiinsa. 

Silloin miehet ymmärsivät hänen tarkoittaneen 
Johannes Kastajaa. 

Kun he palasivat väkijoukon luo, Jeesusta pu- 
huttelemaan tuli mies joka polvilleen heittäytyen 
sanoi: — Herra, sääli minun poikaani, hän on epi- 
leptikko ja saa vaikeita kohtauksia, hän kaatuilee 

milloin tuleen milloin veteen. Minä käytin häntä 
sinun oppilaittesi luona mutta he eivät pystyneet 
parantamaan häntä. 

Jeesus sanoi: — Voi tätä epäuskoista ja kieroon- 
kasvanutta sukupolvea! Miten kauan minun vielä 
pitää olla teidän kanssanne? Miten kauan minun 
pitää teitä katsella? Tuokaa se mies tänne. 

Jeesus puhutteli poikaa ankarasti ja tämä parani 
hulluudestaan ja oli sen jälkeen terve. 

Kun he sitten olivat keskenään, oppilaat kysyi- 
vät Jeesukselta: — Miksi me emme pystyneet aja- 
maan pahaa henkeä pois? 

— Koska teidän uskonne on niin heikko, sanoi 
Jeesus. — Kuulkaa jos teillä olisi hitusenkaan ver- 
ran uskoa, te voisitte komentaa tätä vuorta ja se 
siirtyisi toiseen paikkaan. Mikään ei olisi teille yli- 
voimaista. 

Kun he olivat koolla Galileassa, Jeesus sanoi: — 
Minut tullaan luovuttamaan ihmisten käsiin, ja ne 
tappavat minut, mutta kolmantena päivänä sen 
jälkeen minä herään henkiin. 

Oppilaat olivat pakahtua surusta. 

Heidän saapuessaan Kapernaumiin kävivät kir- 
kollisveron kantajat Pietarin kimppuun ja kysyi- 
vät: — Onko se totta että teidän opettajanne ei 
maksa kirkollisveroa? 

— Maksaa hän, vastasi Pietari. 

Kun hän meni sisälle taloon, Jeesus ehätti hä- 
nen edelleen kysymällä: — Miten on Simon, pe- 
rivätkö tavalliset kuninkaat tullimaksuja ja vero- 
ja omilta kansalaisiltaan vai ulkomaalaisilta? 

Pietari vastasi että ulkomaalaisilta, ja Jeesus 
sanoi: — Omat kansalaiset pääsevät siis maksa- 
matta. Mutta ei viitsitä suututtaa niitä, mene on- 
kimaan, ja kun saat kalan avaa sen suu niin löy- 
dät hopearahan. Se riittää meidän kummankin ve- 
roksi. 

Joskus noihin aikoihin oppilaat kysyivät Jee- 
sukselta: 

— Kuka on johtajanpaikalla taivaan kuningas- 
kunnassa? 

Jeesus pyysi luokseen lapsen, näytti sitä heille 
ja sanoi: — Minä sanon teille että jos te ette 
tee täyskäännöstä ja muutu lasten kaltaisiksi, teil- 
lä ei ole tulemista taivaan kuningaskuntaan. Sillä 
se joka tekee itsensä yhtä pieneksi kuin tämä lap- 
si, se on johtajanpaikalla taivaan kuningaskunnas- 
sa. Se joka ottaa hoiviinsa tällaisen lapsen minun 
takiani, ottaa hoiviinsa minut. Mutta sille joka ai- 
heuttaa lankeemuksen jollekin näistä pienistä, jot- 
ka luottavat minuun, sille olisi parempi että hänen 
kaulaansa ripustettaisiin myllynkivi ja hänet upo- 



73 


tettaisiin meren pohjaan. Sääli ihmiskuntaa jon- 
ka tiellä on niin paljon esteitä! Niitä ei voi pois- 
taa, mutta sääli sitä ihmistä jonka työtä ne ovat! 

— Jos kätesi tai jalkasi muodostuu sinulle es- 
teeksi, hakkaa se pois ja heitä menemään, sillä 
kai on sinun kannaltasi parempi että saat elää kä- 
dettömänä tai jalattomana kuin tulla kädet ja ja- 
lat ehjinä heitetyksi ikuiseen tuleen. Ja jos silmäsi 
muodostuu sinulle esteeksi, kaiva se kuopastaan 
ja heitä menemään, sillä kai on sinun kannaltasi 
parempi että saat elää ilman toista silmää kuin tul- 
la kumpikin silmä terveenä heitetyksi helvetin tu- 
leen. 

— Varokaakin halveksimasta lapsia, ketään las- 
ta, sillä heillä on taivaassa edustajansa, jotka koko 
ajan ovat silmätysten minun isäni kanssa. 

— Mitä luulisitte, jos miehellä on sata lammasta 
ja yksi niistä eksyy, niin eikö hän jätä vuorille 
niitä yhdeksääkymmentäyhdeksää ja lähde etsi- 
mään sitä yhtä eksynyttä? Ja jos hän onnistuu löy- 
tämään sen, niin varmasti hän on iloisempi tästä 
löytyneestä kuin niistä yhdeksästäkymmenestäyh- 
deksästä jotka eivät olleet eksyksissä. Yhtä vähän 
haluaa teidän taivasisänne, että yksikään näistä 
lapsista joutuisi hukkateille. 


— Jos toverisi tekee väärin sinua kohtaan, ota asia 

ensin hänen kanssaan puheeksi kahden kesken, ja 
jos saat hänet taipumaan, olet voittanut hänet. Jos 
et, niin ota mukaasi yksi tai kaksi miestä, niin että 
kaikki tosiasiat vahvistetaan kahden tai kolmen to- 
distajan läsnäollen. Jos hän ei vieläkään taivu, tee 
asiasta ilmoitus seurakunnalle. Ja jos hän ei tottele 
seurakuntaakaan, niin suhtaudu häneen kuin hän 
olisi ulkomaalainen tai verokarhu. 

— Minä lupaan teille: jos te maan päällä kiel- 
lätte jotakin, kieltää sen myös taivas, ja jos te sal- 
litte jotakin maan päällä, sallii myös taivas sen. 

— Edelleen minä lupaan teille: jos kaksi teistä 
maan päällä yksissä tuumin päättää pyytää jota- 
kin, minun isäni suostuu pyyntöön. Sillä missä 
tahansa kaksi tai kolme minun kannattajaani ko- 
koontuu, niin siellä olen läsnä myös minä. 

Sitten Pietari esitti kysymyksen: — Miten monta 
kertaa saa toveri tehdä väärin minua kohtaan, niin 
että minä vielä annan sen anteeksi? Ihanko seitse- 
män kertaa? 

— Ei mitään seitsemän kertaa, Jeesus sanoi, — 
vaan seitsemänkymmentä kertaa seitsemän kertaa. 

— Taivaan kuningaskuntaa voidaankin kuvata 
näin. Oli kerran kuningas, joka tahtoi tehdä tilit 
selviksi orjiensa kanssa. Heti alkuun tuotiin hänen 
eteensä eräskin, joka oli hänelle veloissa kaulaan- 
sa myöten. Kun orjalla ei ollut millä maksaa, mää- 

räsi omistaja että orja, hänen vaimonsa ja lapsensa 
ja omaisuutensa oli myytävä velan maksuksi. Sil- 
loin orja putosi polvilleen ja rukoili: »Odota jon- 
kin aikaa niin minä maksan kyllä.» Omistajan kä- 
vi häntä sääliksi ja hän vapautti miehen ja kuit- 
tasi velan maksetuksi. Ulkona orja tapasi työto- 
verinsa, kävi häntä kurkusta kiinni ja vaati häntä 
maksamaan pikku vippinsä. Toveri putosi polvil- 
leen ja rukoili: »Odota jonkin aikaa niin minä mak- 
san kyllä.» Mutta mies ei antanut myöten vaan toi- 
mitti toverinsa velkavankeuteen. Muut orjat näki- 
vät tapahtuman, ja he suuttuivat niin että menivät 
kantelemaan herralle. Tämä kutsui orjan puhutte- 
luun ja sanoi: »Sinä olet alhainen tyyppi! Minä 
annoin sinulle anteeksi velkasi, kun sinä niin ru- 
koilit. Eikö sinun olisi pitänyt sääliä toveriasi niin 
kuin minäkin säälin sinua?» Raivoissaan omistaja 
luovutti miehen viranomaisten kidutettavaksi, kun- 
nes velka olisi maksettu. Samalla tavalla menet- 
telee minun taivainen isäni teidän suhteenne, jos 
ette anna toverillenne anteeksi ja ilman mitään ta- 
ka-ajatuksia. 

Tämän puheen jälkeen Jeesus lähti Galileasta Juu- 
dean jordanintakaiselle alueelle. Suuri joukko ih- 
misiä seurasi häntä, ja hän paransi sairaat. 

Fariseuksia tuli kiusaamaan häntä kysymyksil- 

lään: — Saako mies hyljätä vaimonsa syystä mistä 
hyvänsä? 

Jeesus esitti vastakysymyksen: — Ettekö ole lu- 
keneet kirjoista että se joka ihmisen loi, loi myös 
kaksi sukupuolta, miehen ja naisen? 

Ja hän jatkoi: — Tämän takia pitää miehen 
jättää isänsä ja äitinsä ja liittyä naiseensa, niin 
että kaksi on kuin yhtä lihaa. He eivät siis enää ole 
kaksi eri yksilöä, vaan yksi yhtenäinen lihakappa- 
le. Kun jumala on tällä tavalla tehnyt kahdesta 
yhden, ihminen ei saa mennä sitä kahtia jaka- 
maan. 

— Miksi sitten Mooses antoi sellaisen määräyk- 
sen, että mies antakoon vaimolleen kirjallisen ilmoi- 
tuksen ennen kuin jättää hänet? he kysyivät. 

Jeesuksen vastaus: 

— Teidän paksupäisyytenne takia Mooses salli 
avioeron. Se ei ollut käytäntönä alun alkaen. Mi- 
nä sanon että jos mies hylkää vaimonsa minkään 
muun syyn kuin uskottomuuden takia ja menee 
uusiin naimisiin, hän syyllistyy huorintekoon. 

Oppilaat sanoivat: — Jos miehen asema naisen 
rinnalla on noin kehno, niin eihän sitten kannata 
mennä naimisiin ollenkaan. 

— Selibaatti ei sovi kaikille, sanoi Jeesus, — 
vaan ainoastaan niille joiden kohtalo se on. Onhan 
sellaisia ihmisiä jotka synty mävian vuoksi ovat eu- 
nukkeja, on kastroituja, ja on sellaisia jotka tai- 

vaan kuningaskunnan tähden ovat itse kastroineet 
itsensä. Sellaisen elämäntavan omaksukoon se jol- 
le se on mahdollinen. 

Sitten hänen eteensä tuotiin lapsia, että hän panisi 
kätensä niiden pään päälle ja puhuisi jumalalle nii- 
den puolesta. Oppilaat narisivat tuojille. Mutta Jee- 
sus sanoi: 

— Antakaa lasten olla älkääkä yrittäkö työntää 
heitä pois. Sillä juuri tällaisille kuuluu taivaan ku- 
ningaskunta. 

Hän toivoi lapsille hyvää, ja jatkoi matkaa. 

Hänen puoleensa kääntyi joku kysyen: — Opet- 
taja, mitä hyvää minun pitäisi tehdä että saisin 
elää ikuisesti? 

— Mitä hyvää? Jeesus sanoi. — Miksi sinä minul- 
ta sellaista kysyt? Vain yksi on hyvä. Mutta jos ha- 
luat päästä sisälle elämään, tottele käskyjä. 

— Niin mitä käskyjä? mies kysyi. 

Jeesus vastasi: 

— Älä tapa. Älä tee huorin. Älä varasta. Älä 
anna väärää todistusta. Kunnioita isääsi ja äitiäsi, 
ja rakasta kanssaihmistäsi yhtä paljon kuin it- 
seäsi. 

— Kaikkia noita käskyjä minä olen noudatta- 
nut tarkasti, sanoi nuorukainen. — Mitä nyt vielä 
puuttuu? 

Jeesus sanoi: — Jos haluat kulkea tien päähän 

asti, myy omaisuutesi ja jaa rahat osattomille, niin 
sitten sinulla on talletus taivaassa. Eikä sitten muu- 
ta kuin seuraat minua. 

Tämän kuultuaan nuorukainen lähti surullisena 
matkoihinsa, sillä hän oli varakas mies. 

Oppilaille hän sanoi: — Rikkaan ei totisesti ole 
helppo päästä taivaan kuningaskuntaan. Minä tois- 
tan, että kamelin on helpompi mennä läpi neu- 
lansilmästä kuin rikkaan päästä taivaan kuningas- 
kuntaan. 

Oppilaat ihan pelästyivät ja kysyivät: — Kuka 
sitten loppujen lopuksi voi selviytyä? 

— Ihmisille se ei olekaan mahdollista, mutta ju- 
malalle on mahdollista kaikki. 

Pietari sanoi: — Entä me, me jätimme kaiken ja 
läksimme sinun mukaasi — mitä me siitä kostum- 
me? 

— Minä lupaan teille, sanoi Jeesus, — että uu- 
destisyntyneessä maailmassa, kun ihmisen poika is- 
tuu kunniamerkeissään valtaistuimellaan, myös te 
kaksitoista istutte kukin omalla valtaistuimellan- 
ne ja hallitsette Israelin kahtatoista heimoa. Jo- 
kaiselle joka on jättänyt talonsa, veljensä, sisaren- 
sa, isänsä, äitinsä, lapsensa tai peltonsa minun 
vuokseni, korvataan moninkertaisesti ja taataan 
ikuinen elämä. Mutta monet jotka nyt ovat kärjessä 
tulevat silloin olemaan peränpitäjinä. 

— Taivaan kuningaskuntaa voisi kuvata näin. Oli 
kerran talonisäntä, joka aamulla varhain lähti vär- 
väämään työläisiä viinitarhaansa. Sovittuaan mies- 
ten kanssa päiväpalkasta hän käski heidät töihin. 
Joskus muutaman tunnin kuluttua hän meni ulos 
ja näki taas miehiä seisoskelemassa torilla toimet- 
tomina. Hän sanoi näille: »Menkää tekin töihin mi- 
nun viinitarhaani, minä maksan nätisti.» Miehet 
menivät. Sitten joskus puolenpäivän tienoilla ja 
taas muutaman tunnin kuluttua hän teki saman 
tempun. Kun hän vähän ennen auringonlaskua jäl- 
leen kävi ulkona, hän taas tapasi vetelehti j öitä ja 
kysyi: »Mitä varten te laiskottelette pitkin päi- 
vää?» Miehet sanoivat: »Kun ei ole mitään työtä 
tarjottu.» Hän kehotti heitäkin menemään viini- 
tarhaan. Päivän päätyttyä omistaja sanoi työnjoh- 
tajalle: »Kutsu työläiset kokoon ja maksa pal- 
kat, ensin viimeksi tulleille, viimeksi ensimmäisinä 
tulleille.» Ne jotka olivat tulleet töihin vähän en- 
nen auringonlaskua, saivat sovitun päiväpalkan. 
Kun ensimmäisinä työnsä aloittaneiden vuoro tu- 
li, he luulivat saavansa enemmän. Mutta he saivat 
vain sen mistä oli sovittu. Nähdessään rahansa he 
nostivat metelin ja sanoivat isännälle: »Nuo viimek- 
situlleethan tekivät töitä vain yhden vaivaisen tun- 
nin, ja nyt he sinun mielestäsi ovat ansainneet sa- 
man palkan kuin me, jotka olemme raataneet hei- 

teessä koko päivän.» Isäntä sanoi yhdelle miehis- 
tä: »Hyvä ystävä, enhän minä sinulle mitään vää- 
ryyttä tee — enkö minä muka maksanut sinulle 
palkkaa mistä sovittiin? Ota omasi ja mene. Minä 
haluan antaa tälle viimeksitulleelle saman palkan 
kuin sinullekin, enkö minä sinun mielestäsi saa teh- 
dä omallani mitä haluan? Vai ottaako sinua pää- 
hän se että minä olen hyväsydäminen?» Tällä ta- 
valla tulevat ensimmäiset olemaan viimeisinä ja 
viimeiset ensimmäisinä. 



JVtatka suuntautui nyt kohti Jerusalemia, ja tiellä 
Jeesus pyysi kaksitoista miestään sivummalle ja 
sanoi heille: — Me menemme nyt Jerusalemiin, ja 
minut kavalletaan pappisjohtajille ja lakimiehille, 
he tuomitsevat minut kuolemaan ja luovuttavat 
minut miehitysvallan edustajille, pilkattavaksi, 
ruoskittavaksi, ristiinnaulittavaksi. Ja kolmantena 
päivänä sen jälkeen minä herään kuolleista. 

Joskus silloin Sehedeuksen poikien äiti tuli poi- 
kien kanssa hänen luokseen, kumarsi syvään ja 
pyysi jotakin. 

— Mitä sinä haluat? Jeesus kysyi. 

— Määrää että näistä pojista toinen saa istua 
oikealla ja toinen vasemmalla puolellasi sinun ku- 
ningaskunnassasi, nainen sanoi. 

— Te ette käsitä mitä pyydätte, Jeesus sanoi. — 
Luuletteko pystyvänne kestämään sen kaiken min- 
kä minä joudun kestämään? 

— Kyllä, pojat sanoivat. 



82 


— Sen te jouduttekin kestämään, Jeesus sanoi, 
— mutta paikoista oikealla ja vasemmalla puolel- 
lani en määrää minä, ne kuuluvat niille joille isä 
on ne varannut. 

Nyt muut kymmenen suuttuivat veljeksille. Jee- 
sus kutsui miehet luokseen ja sanoi: — Te tie- 
dätte miten kansojen johtajat hallitsevat kansoja 
ja miten maan mahtavat pitävät niitä valtansa alla. 
Niin ei saa olla teidän joukossanne. Se joka teidän 
joukossanne haluaa olla suuri, olkoon toisten pal- 
velija, ja se joka haluaa olla ensimmäinen alistu- 
koon muitten orjaksi. Niin kuin ihmisen poika — 
enhän minäkään tullut tänne palveltavaksi vaan 
palvelemaan. Minun tehtäväni on hengelläni ostaa 
ihmiset vapaiksi. 

Heidän lähtiessään Jerikosta seurasi heitä suuri 
joukko ihmisiä. Tien vieressä istui kaksi sokeaa, jot- 
ka kuultuaan että Jeesus oli menossa siitä ohi al- 
koivat kiljua: — Herra, auta meitä, Daavidin poi- 
ka! 

Ihmiset käskivät heitä pitämään suunsa, mutta 
siitä he yltyivät huutamaan kahta kauheammin: — 
Herra, auta meitä, Daavidin poika! 

Jeesus pysähtyi ja puhutteli huutajia. — Mitä mi- 
nun sitten pitäisi tehdä teille? hän kysyi. 

— Herra, me haluamme näkömme takaisin, mie- 
het sanoivat. 

Liikuttuneena Jeesus kosketti heidän silmiään — 
heti saivat miehet näkönsä takaisin, ja liittyivät 
joukkoon. 

He lähestyivät nyt Jerusalemia, ja kun he olivat 
päässeet Beetfageen, öljypuuvuorelle, Jeesus lähetti 
asialle kaksi miestään tällaisin ohjein: — Menkää 
tuohon kylään tuolla. Siellä on aasintamma ja var- 
sa lieassa. Ottakaa ne siitä ja tuokaa minulle. Jos 
joku jotakin kyselee, sanokaa että teidän herranne 
tarvitsee niitä, ja asia on sillä selvä. 

Tämä siksi että toteutuisi profeetan ennustus: 
»Ilmoittakaa Siionin tyttärelle: sinun kuninkaasi 
tulee, lempeä mies aasilla ratsastaen, ratsastaen 
kuormajuhdan varsalla.» 

Miehet menivät ja tekivät Jeesuksen ohjeen mu- 
kaan, toivat tullessaan aasintamman ja varsan. He 
asettivat eläinten selkään päällysvaatteena, ja 
hän nousi istumaan niiden päälle. Ihmiset levit- 
tivät päällysvaatteitaan tielle, toiset taittoivat puis- 
ta oksia ja levittivät tielle niitä. Kansanjoukot hä- 
nen edellään ja jäljessään huusivat: — Hurraa, 
Daavidin poika! Eläköön mies joka tulee her- 
ran nimissä! Hoosianna taivaan korkeuksissa! 

Hänen saapumisensa Jerusalemiin pani koko kau- 
pungin päälaelleen, ihmiset kyselivät: — Kuka hän 
oikein on? 

Kansa vastasi: — Profeetta Jeesus, Nasaretista 
Galileasta. 

Sitten Jeesus meni temppeliin ja ajoi kauppiaat 
ja asiakkaat pellolle, kaatoi rahanvaihtopöydät ja 
kyyhkyskauppiaiden tuolit ja sanoi: — Kirjoissa sa- 
notaan että »minun huonettani nimitettäköön ru- 
koushuoneeksi» — mutta mitä te olette siitä teh- 
neet — rikollisten pesäpaikan! 

Temppelissä tuli hänen luokseen sokeita ja raa- 
jarikkojia, ja hän paransi heidät. Kun ylipapit ja 
lainoppineet näkivät hänen yliluonnolliset tekonsa 
ja kuulivat lasten temppelissä hurraavan Daavi- 
din pojalle, he kysyivät häneltä kiukkua puhisten: 

— Kuuletko sinä mitä ne sanovat? 

— Kyllä minä kuulen, Jeesus sanoi. — Mutta 
oletteko te lukeneet sen kohdan että »alaikäiset ja 
imeväiset sinä panet ylistämään itseäsi»? 

Siihen hän heidät jätti ja poistui kaupungin ul- 
kopuolelle, Betaniaan, jossa hän yöpyi. 

Aamulla kun hän oli matkalla takaisin kaupunkiin, 
hänen tuli nälkä. Nähdessään tien vieressä viiku- 
napuun hän meni tutkimaan sitä, mutta siinä ei 
ollut muuta kuin lehdet. Hän sanoi puulle: — Si- 
nuun ei enää ikinä tule hedelmiä. 

Siihen paikkaan se viikunapuu kuihtui. 

Oppilaat ihmettelivät tapahtunutta: — Miten 
kummassa se noin vain kuihtui? 

Jeesus sanoi: — Kuulkaa nyt, jos te uskoisitte 
ettekä aina epäilisi, te pystyisitte ette ainoastaan 
komentamaan puuta, vaan te voisitte vaikka sanoa 
tälle vuorelle, että kohoa ilmaan siitä ja sinkoudu 
mereen, ja niin tapahtuisi. Te saatte kaiken mitä 
rukoilette ja pyydätte, jos vain uskotte saavanne. 

Hän meni temppeliin ja piti siellä puhetta, kun 
pappisjohtajat ja kansanvanhimmat tulivat ahdista- 
maan häntä: — Kuka on antanut sinulle toimi- 
luvan? 

Jeesus vastasi kysymyksellä: — Mikä pani Jo- 
hanneksen kastamaan? Taivas, vai ihmiset? 

He pitivät neuvottelun: — Jos me sanomme 'tai- 
vas’, hän sanoo että ’no miksi te ette sitten us- 
koneet häntä?’ Mutta jos me sanomme 'ihmiset’, 
saamme kansan niskaamme, kaikkihan pitävät Jo- 
hannesta profeettana. 

Niin he sitten vastasivat: — Me emme tiedä. 

— Sitten en minäkään sano teille kenen valtuut- 
tamana minä toimin, sanoi Jeesus. 

— Mutta mitä mieltä olette seuraavasta jutusta? 
Miehellä oli kaksi poikaa. Hän sanoi ensimmäisel- 
le: »Kuulehan poika, mene tänään viinitarhaan töi- 
hin.» Poika lupasi mennä mutta ei mennyt. Toi- 
selle pojalle mies sanoi samat sanat. Poika sanoi et- 
tei häntä huvita, mutta sitten hän muutti mielensä 

ja meni. Kumpi näistä kahdesta teki isän toivomuk- 
sen mukaan? 

— Jälkimmäinen, he vastasivat. 

Jeesus sanoi: — Minä vakuutan että veronkan- 
tajat ja prostituoidut menevät taivaan kuningas- 
kuntaan ennemmin kuin te. Johannes tuli ja osoitti 
teille, miten pitää elää, ja te ette uskoneet häntä, 
veronkantajat ja prostituoidut uskoivat, mutta vie- 
lä sittenkään te ette muuttaneet mieltänne ja us- 
koneet. 

— Kuulkaa vielä yksi vertaus. Oli kerran talon- 
isäntä joka istutti viinitarhan, rakensi muurin sen 
ympärille, kai voi viinikuurnan ja pystytti vartio- 
tornin. Sitten hän vuokrasi tarhan viljelijöille ja 
läksi itse ulkomaille. Kun sadonkorjuun aika alkoi 
olla käsillä, hän lähetti orjiaan noutamaan hänelle 
kuuluvaa osaa sadosta. Mutta viljelijät pidättivät 
orjat, ruoskivat yhden, tappoivat toisen, kivittivät 
kolmannen. Hän lähetti toisia orjia, tällä kertaa 
useampia, ja näille kävi yhtä huonosti. Lopulta hän 
lähetti oman poikansa. »Minun pojalleni ne eivät 
varmaan uskalla tehdä mitään», hän sanoi. Mutta 
kun viljelijät näkivät pojan tulevan, he juoniteli- 
vat: »Hän on perijä. Tapetaan poika niin perintö 
jää meille.» He ottivat pojan vangiksi, heittivät 
hänet ulos viinitarhasta ja murhasivat hänet. Kun 
viinitarhan omistaja tulee matkoilta, niin mitä luu- 

lisitte hänen tekevän tuollaisille vuokramiehille? 

— Hän antaa pahoille pahan palkan, ja vuokraa 
viinitarhan sellaisille viljelijöille jotka luovuttavat 
omistajan osuuden niin kuin pitääkin. 

Jeesus sanoi: — Ettekö te ole lukeneet kirjoista 
sitä kohtaa että »kivestä jonka rakennusmiehet so- 
pimattomana heittivät syrjään on tullut tärkein 
kulmakivi; herra tämän on saanut aikaan, ja me 
ihmettelemme silmät selällään»? Sanon teille että 
oikeus jumalan kuningaskuntaan riistetään teiltä ja 
annetaan niille jotka teoillaan ovat sen ansainneet. 

Pappisjohtajat ja fariseukset tajusivat, että Jee- 
sus vertauksissaan viittasi heihin, ja he olisivat ha- 
lunneet pidättää hänet mutta pelkäsivät kansaa, 
joka piti häntä profeettana. 

Jeesus jatkoi uudella vertauksella: — Taivaan ku- 
ningaskuntaa voisi kuvata näin. Oli kerran kunin- 
gas, joka järjesti pojalleen häät. Hän lähetti or- 
jansa kutsumaan valittuja vieraita häihin, mutta 
nämä eivät välittäneet noudattaa kutsua. Hän lä- 
hetti toisia orjia ja käski näiden sanoa kutsuvie- 
raille, että ateria odottaa, härät ja syöttöeläimet 
on teurastettu, kaikki on valmiina, tulkaa heti juh- 
liin. Mutta kutsuvieraat viittasivat kintaalla, me- 
nivät yksi pellolleen, toinen liikeasioitaan hoita- 
maan, ja jotkut jopa ottivat kuninkaan lähetit van- 

giksi, pahoinpitelivät heitä ja tappoivat. Kuningas 
raivostui, hän lähetti sotaväkeään nitistämään nuo 
murhaajat ja polttamaan heidän kaupunkinsa. Sit- 
ten hän sanoi orjilleen: »Juhlat odottavat, mutta 
kutsutut eivät olleet kutsun arvoisia. Menkää ka- 
dunkulmiin ja kutsukaa jokainen ohikulkija häi- 
hin.» Orjat menivätkin kaduille ja kokosivat kaikki 
tapaamansa ihmiset, kunnon kansalaiset ja huns- 
votit, ja juhlasali tuli täyteen viimeistä sijaa myö- 
ten. 

— Kuningas tuli katsomaan pitovieraita, ja huo- 
masi joukossa miehen joka ei ollut pukeutunut niin 
kuin häihin pitäisi. Hän sanoi miehelle: »Hyvä 
ystävä, kuinka sinä kehtaat tulla tänne tuollaisessa 
asussa?» Mies ei saanut sanaa suustaan. Silloin 
kuningas sanoi palvelijoilleen: »Sitokaa tuo mies 
käsistään ja jaloistaan ja heittäkää hänet ulos pi- 
meyteen. Se on voivotuksen ja hampaidenkiristelyn 
paikka.» Sillä kutsuttuja on paljon mutta vain har- 
vat hyväksytään. 

Silloin fariseukset pitivät kokouksen ja neuvoteli- 
vat, miten saisivat hänet kiinni sanoistaan. He lä- 
hettivät hänen luokseen oppilaitaan yhdessä He- 
rodeen puoluelaisten kanssa. Miehet sanoivat: — 
Opettaja, me tiedämme että sinä olet rehellinen 
mies ja opetat rehellisin keinoin ihmisiä elämään 

jumalan tahdon mukaisesti, et pelkää ketään etkä 
kumartele titteleitä. Sano mielipiteesi: saako kei- 
sarille maksaa veroa vai ei? 

Jeesus arvasi heidän taka-ajatuksensa ja sanoi: 
— Mitä te tekopyhät teeskentelijät kiusaatte mi- 
nua? Näyttäkää rahaa jolla verot maksetaan. 

He näyttivät hänelle hopearahan. 

— Kenen kuva on tässä? Jeesus kysyi. — Ja ke- 
nen nimi tässä on? 

— Keisarin, he vastasivat. 

— No antakaa sitten keisarille se mikä keisarilta 
on saatu ja jumalalle se mikä on jumalan. 

Se pani heille jauhot suuhun, he menivät tiehen- 
sä ja jättivät hänet rauhaan. 

Samana päivänä tuli hänen puheilleen saddu- 
keuksia, jotka eivät usko ylösnousemukseen. He 
kysyivät häneltä: — Opettaja, Mooses sanoo: »Jos 
mies kuolee lapsettomana, menköön hänen veljen- 
sä naimisiin hänen vaimonsa kanssa ja siittäköön 
veljelleen lapsen.» Meillä oli täällä seitsemän vel- 
jestä. Heti naimisiin mentyään ensimmäinen heis- 
tä fcuoli, ja koska hänellä ei ollut jälkeläistä, vai- 
mo joutui hänen veljelleen. Samoin kävi toisen ja 
kolmannen ja lopulta kaikkien seitsemän. Viimei- 
senä kuoli vaimo. Kun ylösnousemus on tapahtu- 
nut, niin kenen vaimo näistä seitsemästä hän on? 
Onhan hän ollut naimisissa kaikkien kanssa. 

Jeesus vastasi: 

— Te erehdytte koska te ette tunne kirjallisuut- 
ta ettekä jumalan mahdollisuuksia. Ei ylösnouse- 
muksen jälkeen mennä naimisiin, silloin ovat kaik- 
ki enkeleitä. 

— Mitä sitten tulee kuolleitten ylösnousemuk- 
seen, niin ettekö te ole lukeneet mitä jumala itse 
on sanonut, että »minä olen Aabrahamin ja Iisa- 
kin ja Jaakobin jumala»? Ei hän ole kuolleitten 
vaan elävien jumala. 

Kansa kuunteli suu auki hänen sananselitystään. 

Mutta kun fariseukset saivat kuulla, että Jeesus 
oli mykistänyt saddukeukset, he kokoontuivat, ja 
sitten yksi heistä, lakimies, tiukkasi häneltä piru 
mielessä: — Opettaja, mikä on lain tärkein pykälä? 

Hän vastasi: 

— »Rakasta herraa jumalaasi joka solullasi.» Tä- 
mä on tärkein määräys, ja myös ensimmäinen. Toi- 
nen on samantapainen: »Rakasta kanssaihmistäsi 
yhtä paljon kuin itseäsi.» Näiden kahden määräyk- 
sen johdannaista on kaikki muu laissa ja profeetto- 
jen kirjoissa. 

Jeesus kysyi siihen kerääntyneiltä fariseuksilta: 

— Mitä ajattelette messiaasta? Kenen poika hän 
on? 

— Daavidin, he vastasivat. 

Jeesus sanoi: — Mutta miksi Daavid sitten hur- 

miotilassa sanoo häntä herraksi? Hänhän sanoo: 
»Herra sanoi minun herralleni: Istu minun oikeal- 
le puolelleni, kunnes minä painan sinun viholli- 
sesi sinun jalkasi alle.» Jos Daavid sanoo häntä her- 
raksi, niin voiko hän olla Daavidin poika? 

Kaikki olivat puulla päähän lyötyjä, ja sen jäl- 
keen ei kukaan enää uskaltanut esittää hänelle 
kysymyksiä. 

Sitten Jeesus puhui kansalle ja oppilailleen: 

— Laintuntijoiden ja fariseusten hallussa on 
Mooseksen tuoli. Sen vuoksi tehkää niin kuin he 
käskevät. Pitäkää heidän sanojaan arvossa, mutta 
älkää ottako heidän elämästään esimerkkiä, sillä he 
sanovat näin mutta tekevät noin. He kasaavat pai- 
navia kantamuksia ja länttäävät ne toisten selkään, 
itse he eivät viitsi sormea liikauttaa. Kaiken min- 
kä tekevät he tekevät näön vuoksi. Heidän raama- 
tunlausekotelonsa ovat leveät ja heidän viittansa 
tupsut pöyhkeät, kaikki kaikessa heille on kunnia- 
paikka juhlapöydässä ja eturivin paikka kokous- 
huoneissa, se että ihmiset tervehtivät heitä kadulla 
ja käyttävät heistä arvonimeä rabbi, eli mestari. 

— Teitä ei saa sanoa mestariksi, sillä teillä on 
yksi mestari ja te olette vain tovereita. Älkää sa- 
noko ketään miestä isäksi, sillä teillä on yksi isä 
ja hän on taivaassa. Teitä ei saa kutsua myöskään 

opettajaksi, sillä teillä on yksi opettaja, Kristus. Pa- 
ras teidän joukostanne olkoon teidän palvelijanne. 
Sillä se joka itse itsensä korottaa, saa alennuksen, 
mutta se joka itse itsensä alentaa saa ylennyksen. 

— Te olette säälittäviä te laintuntijat ja fariseuk- 
set, te omahyväiset. Te suljette taivaan kuningas- 
kunnan ihmisiltä, itse te ette mene sisälle ja nii- 
den jotka menisivät te ette anna mennä. 

— Te olette säälittäviä te laintuntijat ja fari- 
seukset, te omahyväiset. Te matkustatte meret ja 
maat saadaksenne yhden käännynnäisen, ja kun te 
olette jonkun suhteen onnistuneet, te teette hänes- 
tä itseännekin varmemman helvettiin menijän. 

— Te olette säälittäviä, te olette sokeita oppai- 
ta. Te sanotte: »Kun vannoo temppelin kautta vala 
ei merkitse mitään, mutta kun vannoo temppelissä 
olevan kullan kautta, vala on sitova.» Teidän so- 
keuttanne! Kumpi on tärkeämpi, kulta vaiko temp- 
peli joka kullan pyhittää? Ja te sanotte: »Kun van- 
noo alttarin kautta vala ei merkitse mitään, mutta 
kun vannoo alttarille pannun uhrilahjan kautta, 
vala on sitova.» Teidän sokeuttanne! Kumpi on tär- 
keämpi, lahja vaiko alttari joka lahjan pyhittää? 
Jos vannoo alttarin kautta, vannoo sekä alttarin 
että kaiken sen kautta mitä alttarilla on. Jos van- 
noo temppelin kautta, vannoo samalla sen kautta 

joka temppelissä asuu. Jos vannoo taivaan kaut- 
ta, vannoo jumalan valtaistuimen kautta, ja hänen 
kauttaan joka sillä istuu. 

— Te olette säälittäviä te laintuntijat ja fari- 
seukset, te omahyväiset. Te maksatte kirkolle kym- 
menen prosenttia mintusta ja tillistä ja kuminasta 
mutta vähät välitätte siitä mikä laissa on olennai- 
sempaa — oikeamielisyys, ystävällisyys, luja luot- 
tamus jumalaan. Niistä teidän olisi pitänyt välit- 
tää, muita määräyksiä unohtamatta. Te sokeat 
opastajat, te siivilöitte juomastanne itikan mutta 
nielette mitään huomaamatta kamelin. 

— Te olette säälittäviä te laintuntijat ja fariseuk- 
set, te omahyväiset. Te puhdistatte pikarin ja va- 
din ulkopinnan, mutta sisällä niissä ei ole muuta 
kuin riistoa ja hillittömyyttä. Sokea fariseus, puh- 
dista pikari ensin sisäpuolelta niin silloin tulee ul- 
kopintakin puhtaaksi. 

— Te olette säälittäviä te laintuntijat ja fari- 
seukset, te omahyväiset. Te olette kuin kalkitut 
haudat, jotka ulospäin kyllä ovat somia mutta joi- 
den sisällä ei ole muuta kuin kuolleitten luita ja 
kaikenlaista paskaa. Tekin näytätte kunnon ihmi- 
siltä, mutta sisimmältänne te olette pelkkiä huiput- 
tajia ja rikollisia. 

— Te olette säälittäviä te laintuntijat ja fariseuk- 
set, te omahyväiset. Te rakennatte profeetoille hau- 

to ja ja koristelette suurmiesten muistomerkkejä ja 
sanotte: »Jos me olisimme eläneet silloin kun isäm- 
me, me emme olisi heidän kanssaan osallistuneet 
profeettojen murhiin.» Te siis myönnätte olevanne 
profeettojen murhaajien jälkeläisiä. Yrittäkää to- 
ki olla isienne mittaisia. 

— Senkin matelijat, käärmeensikiöt, miten te 
luulette välttävänne helvettituomion? Sen takia 
minä lähetän teidän keskuuteenne julistajia, ajatte- 
lijoita ja opettajia, ja jotkut heistä te tapatte ja 
naulitsette ristiin, toisia te ruoskitte ja ajatte ta- 
kaa kaupungista kaupunkiin. Te olette vastuussa 
kaikista oikeusmurhista mitä maan päällä on teh- 
ty, viattomasta Aabelista Barakiaan poikaan Saka- 
riakseen, jonka te tapoitte pyhäkön ja alttarin vä- 
lille. Kaikesta, kaikesta saa vastata tämä sukupolvi. 

— Voi sinua Jerusalem, joka tapat profeetat ja 
kivität sanansaattajat jotka luoksesi lähetetään! 
Minä olen niin monta kertaa halunnut koota sinun 
lapsesi yhteen, niin kuin lintu kokoaa poikaset sii- 
piensä alle, mutta te ette antaneet minun. Katso- 
kaa pyhää taloanne, se on jätetty autioksi. Ja kun 
te näette minut seur aavan kerran tämän jälkeen, 
te toivotatte menestystä miehelle joka on jumalan 
asialla. 



J eesus oli lähdössä pois temppelistä, kun oppilaat 
rupesivat esittelemään hänelle temppelin raken- 
nuksia. Jeesus sanoi heille: — Te näette kaikki nä- 
mä rakennukset? Käy niin että tähän ei jää kiveä 
kiven päälle, kaikki hajotetaan maan tasalle. 

Kun hän sitten istui öljy puu vuorella, tulivat op- 
pilaat juttelemaan hänen kanssaan kahden kesken, 
he kysyivät: — Sano, milloin se tapahtuu? Ja mis- 
tä tiedetään että sinä olet tullut ja tämä aikakausi 
päättynyt? 

— Varokaa ettei kukaan vedä teitä nenästä, Jee- 
sus sanoi. — Tulee nimittäin monia jotka esiinty- 
vät minuna ja sanovat olevansa messiaita. Monet 
menevät lankaan. Sotia on lähellä ja sodista kauem- 
pana huhutaan. Mutta älkää menettäkö malttian- 
ne. Ne ovat väistämättömiä mutta eivät vielä suin- 
kaan merkitse loppua. Kansa hyökkää kansan 
kimppuun, kuningaskunta kuningaskunnan, ja eri 
puolilla maailmaa on nälänhätää ja maanjäristyk- 
siä. Kaikki tällaiset tapahtumat ovat vasta syn- 
nytystuskien alkua. 

— Silloin teidät luovutetaan kidutettaviksi ja ta- 
pettaviksi, ja kaikki kansat tulevat vihaamaan tei- 
tä minun takiani. Monista tulee luopioita, he ka- 
valtavat toisensa ja vihaavat toisiaan. Monia hui- 
jarisaarnaajia ilmaantuu ja he narraavat mukaan- 
sa ihmisiä joukoittain. Laittomuuden lisääntyessä 
ihmisten lähimmäisenrakkaus viilenee. Mutta se 
joka pysyy lujana loppuun asti pelastuu. Ja tämä 
iloinen uutinen kuningaskunnasta levitetään kaik- 
kialle asuttuun maailmaan, niin että kaikki kan- 
sat sen tietävät. Sen jälkeen tulee loppu. 

— Kun te näette kauhistuttavan kuvan — sen 
josta profeetta Daniel mainitsee — häpäisemässä 
pyhää paikkaa — olkoon lukija nyt tarkkaavainen! 
— niin silloin on kaikkien Juudeasta paettava vuo- 
rille. Se joka sattuu olemaan katolla, ei saa men- 
nä hakemaan tavaroita talostaan, eikä se joka sat- 
tuu olemaan pellolla saa käydä noutamassa tak- 
kiaan. Sääli niitä jotka silloin odottavat lasta tai 
imettävät! Rukoilkaa ettette joutuisi lähtemään pa- 
komatkalle talvella tai pyhäpäivänä, sillä se on ole- 
va niin raskasta aikaa ettei sellaista ole ikinä en- 
nen ollut eikä enää sen jälkeen tule. Ellei noita 
päiviä olisi tehty lyhyemmiksi, ei mikään elävä pe- 
lastuisi; mutta valittujen säästämiseksi ne tehdään 
lyhyemmiksi. 

— Jos silloin joku sanoo teille, että tuo tai tuo 

mies on messias, niin älkää uskoko. Sillä ilmestyy 
huijareita jotka väittävät olevansa kristuksia tai 
profeettoja, ja he tekevät merkillisiä tekoja ja ih- 
meitä, harhauttaakseen mikäli mahdollista juma- 
lan omatkin. Minä olen nyt varoittanut teitä. Jos 
joku sanoo että hän on autiomaassa, älkää menkö 
sinne, älkää uskoko jos joku sanoo että hän on pe- 
rähuoneessa. Ihmisen poika tulee näkyvästi, niin 
kuin salama leimahtaa taivaalla idässä ja näkyy 
lännessä asti. 

— Oli raato missä tahansa, korppikotkat löytä- 
vät sen. 

— Heti noiden kauheiden päivien jälkeen aurinko 
pimenee, kuu ei loista, tähdet putoavat taivaalta 
ja taivaan voimatekijät horjuvat. Sitten näkyy tai- 
vaalla merkki joka ilmoittaa ihmisen pojan tulosta. 
Maailman kansat valittavat hädissään, ja ihmisen 
pojan nähdään tulevan taivaan pilvien päällä väel- 
lä ja suurella loistolla. Mahtavalla pasuunan toi- 
totuksella hän lähettää edustajansa neljään il- 
mansuuntaan, kokoamaan maailman joka kolkasta 
ne jotka hän on valinnut. 

— Tämä viikunapuu voi opettaa teitä. Kun sen 
hennot oksat puhkeavat lehteen, te tiedätte että ke- 
sä on lähellä. Ja kun te näette nämä tapahtumat, 
joista olen puhunut, te tiedätte että loppu on lä- 

hellä, ihan ovella. Sanon että se tapahtuu vielä tä- 
män sukupolven aikana. Taivas ja maa ovat ohime- 
neviä mutta minun sanani eivät ole. 

— Päivää ja tarkempaa ajankohtaa ei tiedä ku- 
kaan, ei edes taivaan väki, ei edes poika, ei kukaan 
muu kuin isä tiedä sitä. 

— Ihmisen pojan tullessa on tilanne sama kuin 
Nooan aikana. Tulvaa edeltäneinä päivinä ihmiset 
söivät ja joivat ja menivät naimisiin, kunnes Nooa 
meni sisälle arkkiin, eivätkä ihmiset aavistaneet mi- 
tään ennen kuin tulva tuli ja huuhtoi heidät ole- 
mattomiin — yhtä yllättäen tulee ihmisen poika. 
Kaksi miestä on pellolla, toinen otetaan toinen jä- 
tetään, kaksi naista jauhamassa viljaa, toinen ote- 
taan toinen jätetään. 

— Olkaa siis varuillanne, sillä te ette tiedä minä 
päivänä teidän herranne tulee. Onhan selvää että 
jos talonomistaja tietäisi, millä kellonlyömällä va- 
ras tulee, hän osaisi odottaa eikä antaisi murtovar- 
kaan tunkeutua taloonsa. Pitäkää itsenne valmiina, 
sillä ihmisen poika tulee silloin kun te vähiten 
osaatte odottaa. 

— Kuka on se luotettava ja järkevä orja, jonka 
isäntä panee pitämään huolta talonväestä, niin et- 
tä kaikki saavat ruoan ajallaan? Tosi onnellinen se 
orja, jonka hänen herransa palatessaan toteaa niin 

tekevän. Varmastikin hän korottaa tämän orjan ko- 
ko omaisuutensa hoitajaksi. Toisin käy kelvotto- 
man orjan joka ajattelee mielessään, että eihän se 
nyt vielä aikoihin takaisin tule, hän rupeaa hakkaa- 
maan toisia orjia, mässää ja ryyppää juoppojen 
kanssa; ja sitten isäntä tuleekin takaisin äkkiarvaa- 
matta ja hakkaa tuon orjan kappaleiksi. Mies jou- 
tuu sinne minne silmänpalvojat, vaikerruksen ja 
hampaidenkiristelyn paikkaan. 

— Kertomus kymmenestä tytöstä, jotka lamppui- 
neen lähtivät sulhasta vastaan, kuvaa taivaan ku- 
ningaskuntaa sinä päivänä. Tytöistä oli viisi type- 
rää ja viisi järkevää. Typerät tytöt ottivat mukaan- 
sa lampun mutta unohtivat öljyn. Järkevät ottivat 
paitsi lamppunsa, myös öljyä kannuun. Kun sul- 
hasta ei kuulunut, alkoi tyttöjä nukuttaa, ja he 
nukahtivat. Keskiyöllä kuului huuto: »Sulhanen 
tulee! Nouskaa ottamaan häntä vastaan!» Silloin 
tytöt nousivat ja laittoivat lamppunsa kuntoon. 
Tyhmät tytöt pyysivät järkeviltä: »Antakaa meille 
öljyä, meidän lamppumme ovat sammumaisillaan.» 
Järkevät tytöt vastasivat: »Ei tästä millään riitä 
meille kaikille. Menkää kaupasta ostamaan.» Tyh- 
mien tyttöjen ollessa öljyä ostamassa sulhanen saa- 
pui. Ne jotka olivat valmiina menivät hänen kans- 
saan häihin, ja ovi pantiin lukkoon. Sitten toiset 

viisi tyttöä tulivat. »Herra herra, avaa meille ovi!» 
he huusivat. Mutta herra vastasi: »Minä en va- 
litettavasti tunne teitä.» Olkaa siis varuillanne, sil- 
lä te ette tiedä minä päivänä tai mihin aikaan. 

— Niin kuin mies ulkomaille lähtiessään kutsui or- 
jansa puheilleen ja jätti omaisuutensa heidän huos- 
taansa, antoi yhdelle viisi talenttia, yhdelle kaksi, 
yhdelle yhden, kullekin kykyjensä mukaan. Sitten 
hän lähti. Se joka oli saanut viisi talenttia, meni 
heti ja sijoitti rahat ja voitti toiset viisi talenttia. 
Samoin se joka oli saanut kaksi talenttia voitti toi- 
set kaksi. Mutta se joka oli saanut yhden talentin 
piilotti sen maahan. Pitkän ajan kuluttua isäntä 
palasi ja tarkasti orjien kanssa tilit. Se joka oli saa- 
nut viisi talenttia löi pöytään toiset viisi ja sanoi: 
»Herra antoi minulle viisi talenttia. Minä olen sillä 
voittanut viisi lisää.» Isäntä sanoi: »Mainiota, sinä 
olet hyvä ja luotettava orja. Kun sinuun saattoi 
luottaa pienessä asiassa, minä uskon sinulle tär- 
keämpiä tehtäviä. Ole hyvä, herrasi tarjoaa sinul- 
le juhlaillallisen.» Sitten tuli se joka oli saanut 
kaksi talenttia ja sanoi: »Herra antoi minulle kaksi 
talenttia. Minä olen sillä voittanut kaksi lisää.» 
Isäntä sanoi: »Mainiota, sinä olet hyvä ja luotet- 
tava orja. Kun sinuun saattoi luottaa pienessä 
asiassa, minä uskon sinulle tärkeämpiä tehtäviä. 

Ole hyvä, herrasi tarjoaa sinulle juhlaillallisen.» 
Viimeksi tuli se joka oli saanut yhden talentin. 
Hän sanoi: »Herra, minä tiesin että sinä olet kova 
mies, joka leikkaat vaikka et ole kylvänyt ja kokoat 
vaikka et ole mitään levittänyt. Minä pelkäsin ja 
piilotin sinun rahasi maahan. Siinä saat omasi ta- 
kaisin.» »Senkin kurja vetelys!» sanoi isäntä. »Sinä 
sanot tienneesi että minä leikkaan vaikka en ole 
kylvänyt ja kokoan vaikka en ole mitään levittä- 
nyt? Sinun olisi pitänyt panna minun rahani pank- 
kiin, niin minä olisin kotiin tultuani saanut sen ta- 
kaisin korkojen kanssa. Ottakaa tuo talentti ja an- 
takaa se sille jolla oli kymmenen talenttia. Jolla 
on sille annetaan ja annetaan kunnolla, mutta siltä 
jolla ei ole otetaan pois sekin mitä hänellä on. Ja 
tuo hyödytön orja heittäkää ulos pimeyteen, vai- 
kerruksen ja hampaidenkiristelyn paikkaan.» 

— Kun ihmisen poika tulee kunniassaan ja kaik- 
kine joukkoineen, hän istuu kunniaistuimelleen ja 
kaikki maailman kansat on koottu siihen eteen. 
Hän jakaa ihmiset kahteen ryhmään, samalla ta- 
valla kuin paimen erottaa lampaat vuohista, lam- 
paat oikealle vuohet vasemmalle. Kuningas sanoo 
niille jotka ovat oikealla puolella: »Teidät minun 
isäni hyväksyy. Ottakaa hallintaanne kuningaskun- 
ta joka on odottanut teitä maailman perustamisesta 

lähtien. Kun minulla oli nälkä te annoitte minulle 
syötävää, kun minua janotti te annoitte minulle 
juotavaa, kun olin vierasmaalainen te otitte minut 
kotiinne asumaan, kun olin ilman vaatteita te an- 
noitte minulle päällepantavaa, kun olin sairaana 
te kävitte katsomassa minua, kun vankilassa te tu- 
litte tapaamaan.» Silloin hyväksytyt sanovat: »Her- 
ra, milloin me näimme sinut nälissäsi ja annoimme 
sinulle syötävää, tai janoissasi ja annoimme sinulle 
juomista? Milloin sinä olit vierasmaalainen ja me 
otimme sinut kotiimme asumaan, milloin olit ilman 
vaatteita ja me annoimme sinulle päällepantavaa? 
Milloin näimme sinun olevan sairaana tai vankilas- 
sa ja tulimme katsomaan sinua?» Kuningas sanoo 
heille: »Kuulkaa, jos te teitte jotakin jollekin näis- 
tä minun heikoimmista ystävistäni, te teitte sen mi- 
nulle.» 

— Sitten kuningas sanoo vasemmalla puolella 
oleville: »Te menkää pois, teidät hyljätään, te jou- 
dutte siihen ikuiseen tuleen joka odottaa saatanaa 
ja hänen joukkoaan. Kun minulla oli nälkä te ette 
antaneet minulle syötävää, kun minua janotti te 
ette antaneet minulle juomista, kun minä olin 
vierasmaalainen te ette ottaneet minua kotiinne 
asumaan, kun minä olin ilman vaatteita te ette an- 
taneet minulle päällepantavaa, kun minä olin sai- 
raana tai vankilassa te ette tulleet katsomaan mi- 

nua.» Nyt nämä sanovat: »Herra, milloin me näim- 
me sinut nälissäsi tai janoissasi tai vierasmaalaise- 
na tai ilman vaatteita tai sairaana tai vankilassa, 
emmekä auttaneet sinua?» Kuningas sanoo: »Kuul- 
kaa, jos te jätitte tekemättä jotakin jollekin näistä 
minun heikoimmista ystävistäni, te jätitte tekemät- 
tä sen minulle.» Ja he joutuvat kärsimään ikuista 
rangaistusta, kun hyväksyttyjen osana on ikuinen 
elämä. 



Kun Jeesus oli lopettanut tämän viimeisen pu- 
heensa, hän sanoi oppilailleen: — Te tiedätte et- 
tä kahden päivän kuluttua on pääsiäinen, ja silloin 
minut luovutetaan ristiinnaulittavaksi. 

Samaan aikaan kokoontuivat pappisjohtajat ja 
kansanvanhimmat ylipappi Kaitaan palatsiin, neu- 
vottelemaan millä keinolla Jeesus saataisiin pidä- 
tetyksi ja tuomituksi kuolemaan. — Mutta ei juh- 
lan aikana, päätettiin, — voisi tulla mellakoita. 

Jeesus oli Betaniassa spitaalitautisen Simonin vie- 
raana. Häntä tapaamaan tuli nainen, jolla oli ala- 
basteripullollinen erittäin kallista voidetta. Jeesuk- 
sen ollessa ruokapöydässä nainen valutti voiteen 
hänen tukkaansa. Oppilaat eivät pitäneet siitä ol- 
lenkaan. 

— Mitä järkeä on tuollaisessa törsäyksessä? he 
sanoivat. — Voidehan olisi voitu myydä kalliilla 
ja antaa rahat köyhille. 

Jeesus tajusi mistä oli kysymys ja sanoi: — Mik- 
si te menette pilaamaan naisen ilon? Hän teki mi- 
nulle kauniin teon. Köyhät teillä on aina mutta 
minua ei. Hän voiteli minut, se oli hänen tapansa 
valmistaa minut haudattavaksi. Uskokaa että mis- 
sä tahansa maailman kolkassa tätä hyvää sanomaa 
kuulutetaan niin siellä puhutaan myös tästä naises- 
ta, ja se mitä hän nyt teki lasketaan hänelle an- 
sioksi. 

Sitten yksi niistä kahdestatoista, nimittäin Juu- 
das Iskariot, meni pappisjohtajien puheille ja ky- 
syi: 

— Mistä hinnasta sovitaan jos minä järjestän hä- 
net teidän käsiinne? 

Sovittiin kolmestakymmenestä hopearahasta. 

Sen jälkeen Juudas vain etsi tilaisuutta pettääk- 
seen Jeesuksen. 

Ensimmäisenä happamattoman leivän päivänä op- 
pilaat kysyivät Jeesukselta: — Sano, mihin jär- 
jestämme sinulle pääsiäisaterian? 

Jeesus sanoi: — Menkää kaupunkiin sen miehen 
luokse, te tiedätte, ja sanokaa hänelle että opettaja 
sanoo määräajan olevan lähellä, ja että hän haluaa 
viettää pääsiäisen hänen talossaan oppilaittensa 
kanssa. 

Oppilaat toimivat Jeesuksen käskyn mukaan ja 
suorittivat pääsiäisvalmistelut. 

Illalla hän kävi ruokapöytään kahdentoista oppi- 
laan kanssa. Aterian aikana hän sanoi: 

— Yksi teistä pettää minut. 

— Et kai sinä minua vain tarkoita, herra? sanoi- 
vat masentuneet oppilaat toinen toisensa jälkeen. 

— Minut pettää yksi niistä joka kostuttaa minun 
kanssani kätensä tässä astiassa, Jeesus sanoi. — 
Minä menen sitä tietä joka minulle on ennalta mää- 
rätty, mutta sääli sitä joka ihmisen pojan pettää. 
Sen miehen olisi ollut parempi jäädä syntymättä. 

Juudas, se joka hänet sitten petti, sanoi: — Ethän 
sinä minua tarkoita, rabbi? 

— En minä sitä sanonut, sanoi Jeesus. 

Aterian aikana Jeesus otti leivän, kiitti jumalaa, 
taittoi leivän paloiksi ja jakoi ne oppilaille sanoen: 

— Siinä, syökää. Se on minun ruumiini. 

Sitten hän otti viinikannun, kiitti jumalaa ja pa- 
ni kannun kiertämään sanoen: 

— Juokaa tästä vuoron perään jokainen. Tämä 
on minun testamenttini, minun vereni, jolla niin 
monet lunastetaan vapaiksi. Ja tämän jälkeen mi- 
nä en viiniä maista ennen kuin isäni kuningaskun- 
nassa, jossa minä juon uutta viiniä yhdessä teidän 
kanssanne. 

Kun he olivat laulaneet niin kuin piti, he siirtyi- 
vät öljypuuvuorelle. Jeesus sanoi: 

— Tänä yönä te kaikki petätte minut. Sillä 
kirjoituksissa sanotaan: »Minä isken paimeneen ja 
lauma hajoaa.» Mutta sen jälkeen kun olen nous- 
sut kuolleista minä menen Galileaan ja odotan tei- 
tä siellä. 

Pietari sanoi: — Vaikka kaikki muut pettäisivät 
niin minä en. 

— Kuulehan, vielä tänä yönä ennen kukonlaulua 
sinä olet kolme kertaa kieltänyt tuntevasi minua, 
sanoi Jeesus. 

Pietari sanoi: — Minä vaikka kuolen sinun kans- 
sasi ennemmin kuin petän sinut. 

Samaa sanoivat kaikki muutkin oppilaat. 

Sitten Jeesus oppilaineen tuli Getsemane-nimiseen 
paikkaan. Hän sanoi heille: — Istukaa tässä sen ai- 
kaa kun minä käyn tuolla puhumassa jumalalle. 

Hän otti mukaansa Pietarin ja kaksi Sebedeuksen 
poikaa. Suru ja epätoivo valtasi hänet, ja hän sa- 
noi: — Minä olen niin murheellinen että voisin 
kuolla. Odottakaa tässä, valvokaa minun kanssani. 

Hän meni vähän matkan päähän, painui kasvoil- 
leen maahan ja sanoi jumalalle: — Isä, jos se miten- 
kään on mahdollista, niin anna tämän kärsimyksen 
mennä minun ohitseni. Mutta ei niin kuin minä 

haluan vaan niin kuin sinä, niin tapahtukoon. 

Kun hän tuli takaisin oppilaitten luokse, nämä 
nukkuivat. Jeesus sanoi Pietarille: — Te ette siis 
yhtä lyhyttä hetkeä jaksaneet valvoa minun kans- 
sani? Teidän on oltava varuillanne ja pyydettävä 
ettette joutuisi koetukselle. Mieli on kyllä intoa 
täynnä mutta ruumis on vastustusky vytön. 

Hän meni uudestaan puhumaan jumalalle. Hän 
sanoi: — Isä, jos ei ole mahdollista että tämä kärsi- 
mys menee minun ohitseni, vaan minun on se koet- 
tava, niin sinun tahtosi tapahtukoon. 

Kun hän tuli takaisin, oppilaat nukkuivat taas, 
heidän silmänsä eivät pysyneet auki. Hän jätti hei- 
dät nukkumaan ja meni puhumaan jumalalle vielä 
kolmannen kerran, sanoen samat sanat kuin aikai- 
semmin. 

Sitten hän tuli oppilaitten luokse ja sanoi: — Te 
yhä vain nukutte ja lepäilette? Hetki on tullut. 
Ihmisen poika kavalletaan ja luovutetaan pakanoi- 
den käsiin. Nouskaa, nyt lähdettiin. Petturi ei ole 
kaukana. 

Kesken hänen lausettaan tuli Juudas, yksi kah- 
destatoista, mukanaan suuri joukko ihmisiä jotka 
olivat aseistautuneet miekoin ja nuijin. Pappisjoh- 
tajat ja kansan vanhimmat olivat heidän työnanta- 
jansa. Petturi oli sopinut merkistä: se jota hän 
suutelee, se se on, se heidän on pidätettävä. Hän 

meni suoraan Jeesuksen luokse, tervehti puhutel- 
len häntä rabbiksi ja suuteli häntä. 

Jeesus sanoi: — Ystävä, sinä teet vain mitä si- 
nun on tehtävä. 

Silloin ne tulivat, kävivät Jeesukseen käsiksi ja 
ottivat hänet vangiksi. Yksi Jeesuksen miehistä 
veti miekkansa ja sivalsi ylipapin orjalta korvan. 
Mutta Jeesus sanoi: — Pane pois miekkasi. Miek- 
kaan kaatuvat ne jotka siihen turvautuvat. Vai ku- 
vitteletko sinä etten minä voisi pyytää isääni lä- 
hettämään tähän minua auttamaan vaikka toista 
tusinaa legioonaa? Mutta toteutuisivatko silloin 
kirjojen ennustukset, että näin on pakko käydä? 

Väkijoukolle Jeesus sanoi: — Rosvonako te mi- 
nua pidätte, kun olette tulleet pidättämään minua 
miekkojen ja nuijien kanssa? Minä istuin temp- 
pelissä joka päivä ja opetin, ettekä te ottaneet mi- 
nua kiinni. Miksi? Siksi että profeettojen ennus- 
tukset toteutuisivat. 

Vangitsijat veivät Jeesuksen ylipappi Kaifaan ta- 
loon, jonne olivat kokoontuneet lainoppineet ja 
kansanvanhimmat. Pietari seurasi häntä matkan 
päässä ylipapin talolle asti, ja hän istui pihalla pal- 
velusväen joukossa nähdäkseen miten juttu päät- 
tyisi. 

Pappisjohtajat ja koko suuri neuvosto yrittivät 

keksiä jotakin perustetta Jeesuksen tuomitsemi- 
seksi kuolemaan, mutta he eivät keksineet mitään, 
vaikka monia vääriä todistuksia esitettiin. Lopulta 
löytyi kaksi miestä jotka sanoivat: — Hän on väit- 
tänyt että hän pystyy hajottamaan jumalan temp- 
pelin ja rakentamaan sen taas kolmessa päivässä. 

Ylipappi nousi ja sanoi: — Onko sinulla mitään 
vastattavaa näiden todistajien esittämään syytök- 
seen? 

Jeesus ei sanonut mitään. 

Silloin ylipappi sanoi: — Jumalamme nimessä mi- 
nä vaadin sinua vastaamaan: Oletko sinä messias, 
jumalan poika? 

— Sanat ovat sinun, Jeesus sanoi. — Mutta minä 
sanon teille, että tämän jälkeen saatte nähdä ihmi- 
sen pojan istuvan hallitsijan oikealla puolella ja 
tulevan taivaan pilvien päällä. 

Silloin ylipappi repäisi vaatteensa ja sanoi: — 
Selvää jumalanpilkkaa! Mitä todistajia tässä enää 
tarvitaan? Te kuulitte että hän pilkkasi jumalaa. 
Mikä on mielipiteenne? 

— Kuolemanrangaistus, he sanoivat. 

Sitten he sylkivät häntä kasvoihin ja löivät nyr- 
killä, jotkut sanoivat läimäyttäessään: — No niin 
messias, profetoipas nyt, kuka sinua löi? 

Sillä välin istui Pietari ulkona pihalla. Joku pal- 
velustyttö tuli hänen eteensä ja sanoi: — Sinähän 

kuuluit sinäkin Jeesus Galilealaisen miehiin? 

Pietari kielsi kaikkien kuullen: — Minä en ym- 
märrä, mitä sinä oikein puhut. 

Pietari meni portille, ja siellä joku toinen tyt- 
tö näki hänet ja sanoi ihmisille: — Tuo on Jeesus 
Nasaretilaisen miehiä. 

Taas hän kielsi, vannomalla vannoi ettei tunne 
koko miestä. Vähän ajan kuluttua tulivat siinä sei- 
soskelijat Pietarin luokse ja sanoivat: — Varmaan 
kuulut niihin, senhän kuulee jo murteesta. 

Pietari kiroili ja vannoi: — Minä en tunne sitä 
miestä. 

Silloin kiekui kukko. 

Pietari muisti mitä Jeesus oli sanonut: »Ennen 
kukonlaulua sinä olet kolme kertaa kieltänyt 
tuntevasi minua.» Ja hän meni ulos pihalta sur- 
keasti itkien. 

Aamulla pappisjohtajat ja kansan vanhimmat piti- 
vät kokouksen, jossa he suunnittelivat miten kuo- 
lemantuomio pantaisiin täytäntöön. He panivat hä- 
net kahleisiin ja veivät pois ja luovuttivat valtio- 
vallan edustajalle Pilatukselle. 

Kun petturi Juudas näki, että Jeesus oli tuomit- 
tu, hän joutui katumuksen valtaan ja vei saamansa 
kolmekymmentä hopearahaa takaisin pappis johta- 
jille ja kansan vanhimmille. 

— Minä tein väärin, hän sanoi. — Minä kavalsin 
syyttömän miehen. 

Mutta he sanoivat: — Mitä sinä meille sitä tulet 
kertomaan? Hoida itse omat asiasi. 

Juudas viskasi rahat temppelin lattialle, meni 
pois ja hirtti itsensä. Pappisjohtajat ottivat rahat 
ja huomauttivat, ettei niitä voinut sijoittaa temp- 
pelin rahastoon, koska ne oli saatu ihmisen hinta- 
na. Neuvoteltuaan he päättivät ostaa rahoilla sa- 
venvalajan pellon, käytettäväksi ulkomaalaisten 
hautausmaana. Tuota peltoa sanotaan vielä tänä 
päivänä veriseksi pelloksi. Näin toteutui profeetta 
Jeremiaan ennustus: »He ottivat kolmekymmentä 
hopearahaa, sillä sen arvoiseksi olivat israelilaiset 
hänet arvioineet, ja ostivat rahoilla savenvalajan 
pellon, niin kuin herra minua käski.» 

Nyt Jeesus seisoi maaherran edessä. Maaherra 
kysyi häneltä: 

— Oletko sinä juutalaisten kuningas? 

— Sanat ovat sinun. 

Pappisjohtajien ja kansan vanhimpien syytöksiin 
Jeesus ei vastannut sanallakaan. 

Pilatus sanoi: — Etkö sinä kuule miten paljon 
todisteita heillä on sinua vastaan? 

Mutta Jeesus ei vastannut ainoaankaan kysy- 
mykseen. Maaherra oli ihmeissään. 

Nyt oli tapana että maaherra aina juhlan kun- 

niaksi armahti jonkun vangin, kenet kansa halusi. 
Vangittuna oli muiden muassa mainehikas Jeesus 
Barabbas. Pilatus kysyi kokoontuneelta kansalta: 
— Kumman te haluatte että minä armahdan, Jee- 
sus Barabbaan vai Jeesuksen jota sanotaan kristuk- 
seksi? 

Hän tiesi näet, että Jeesus oli tuotu hänen tuo- 
mittavakseen pelkästä kateudesta. Ja sitä paitsi, hä- 
nen istuessaan oikeudessa oli hänen vaimoltaan 
tullut sanoma: »Pidä sormesi erossa siitä jalosta 
miehestä. Viime yön unessa minä sain kärsiä tuskaa 
hänen takiaan.» 

Mutta pappisjohtajat ja kansanvanhimmat olivat 
puhuneet kansan ympäri, että se pyytäisi Barab- 
baan armahtamista ja kuolemanrangaistusta Jee- 
sukselle. 

— Kumman te nyt sitten haluatte että minä ar- 
mahdan? maaherra kysyi. 

— Barabbaan, kansa sanoi. 

— Mitä minä sitten teen Jeesukselle jota sano- 
taan kristukseksi? Pilatus kysyi. 

Kansa huusi yhteen ääneen: — Ristiinnaulitse 
hänet! 

— Mitä pahaa hän sitten oikein on tehnyt? Pila- 
tus kysyi. 

Kansa huusi yhä kovemmalla äänellä: — Ristiin- 
naulitse hänet! 

Pilatus huomasi ettei hän mahtanut mitään, 
kansa vain aloittaisi mellakan, ja niin hän otti vet- 
tä ja pesi kätensä. Hän sanoi: — Syytön minä 
olen tämän miehen kuolemaan. Vastatkaa itse puo- 
lestanne. 

Kansa huusi yhteen ääneen: — Me ja meidän lap- 
semme kannamme vastuun tuon miehen kuole- 
masta. 

Niin Pilatus vapautti Barabbaan, mutta Jeesuk- 
sen hän ruoskitutti ja antoi ristiinnaulittavaksi. 

Maaherran sotilaat veivät Jeesuksen päämajaan ja 
keräsivät hänen ympärilleen koko pataljoonan. He 
riisuivat hänet ja pukivat hänet tulipunaiseen viit- 
taan, punoivat piikkiruusuista kruunun hänen pää- 
hänsä ja pistivät ruokokepin hänelle käteen. He 
polvistuivat hänen eteensä ja pitivät häntä pilk- 
kanaan. — Terve, juutalaisten kuningas! he sa- 
noivat, sylkivät häntä päin naamaa ja hakkasivat 
häntä ruokokepillä päähän. Kun he olivat pilkan- 
neet kyllikseen, he riisuivat viitan, pukivat hänet 
hänen omiin vaatteisiinsa ja lähtivät viemään hän- 
tä ristiinnaulitsemispaikalle. 

Matkalla ulos kaupungista heitä vastaan tuli ky- 
reneläinen mies nimeltä Simon, jonka he pakottivat 
kantamaan Jeesuksen ristiä. 

Niin he tulivat Golgata-nimiseen paikkaan (Gol- 

gata merkitsee 'pääkallonpaikka’) ja siellä he tar- 
josivat hänelle viiniä, johon oli sekoitettu huu- 
mausainetta, mutta maistettuaan hän ei halunnut 
juoda sitä. 

Ristiinnaulittuaan hänet he jakoivat hänen vaat- 
teensa keskenään arpomalla, ja sitten he istuivat 
siinä vartiossa. Hänen päänsä yläpuolella oli kilpi 
joka ilmoitti hänen rikoksensa: TÄMÄ ON JEESUS 
JUUTALAISTEN KUNINGAS. 

Hänen kanssaan ristiinnaulittiin kaksi ryöstäjää 
toinen oli hänen oikealla toinen vasemmalla puo- 
lellaan. 

Ohikulkijat herjasivat häntä ja sanoivat päätään 
keikutellen: — Sinähän pystyit hajottamaan 
temppelin ja rakentamaan sen uudelleen kolmessa 
päivässä, auta nyt itseäsi jos kerran olet jumalan 
poika, ja tule alas sieltä. 

Samoin pilkkasivat häntä pappisjohtajat, lainop- 
pineet ja kansan vanhimmat: — Muita ihmisiä hän 
auttoi mutta eipä pysty auttamaan itseään, Israe- 
lin kuningas, niin! Tulkoon alas ristiltä niin me 
uskomme häntä. Hän luottaa jumalaan, pelasta- 
koon jumala hänet jos pitää hänestä. Sanoi olevan- 
sa jumalan poika. 

Samalla lailla solvasivat häntä ryöstäjät jotka 
oli naulittu ristille yhtaikaa hänen kanssaan. 

Puolenpäivän aikaan, kuudennella tunnilla maa 

pimeni ja sitä jatkui yhdeksänteen tuntiin. Jos- 
kus siihen aikaan Jeesus parkaisi hurjalla äänellä: 

— Eeli eeli lama sabaktani? 

Se merkitsee: ’ Jumalani jumalani miksi sinä hyl- 
käsit minut?’ Jotkut katsojista sanoivat hänen 
huutavan Eliasta. Yksi juoksi heti hakemaan sie- 
nen, kastoi sen viinietikkaan ja ojensi kepin pääs- 
sä hänelle että hän joisi. Jotkut sanoivat: — Saas 
nähdä tuleeko Elias pelastamaan hänet. 

Jeesus huusi vielä kerran kovalla äänellä ja kuo- 
li sitten. Sillä hetkellä repesi temppelin esirippu 
kahtia ylhäältä alas asti. Maa tärähteli, kalliot rä- 
jähtelivät, haudat avautuivat ja monia suurmie- 
hiä heräsi kuolleista. Jeesuksen ylösnousemisen jäl- 
keen he lähtivät haudoistaan pyhään kaupunkiin 
ja näyttäytyivät monille ihmisille. 

Kun komppanianpäällikkö ja miehet jotka hä- 
nen kanssaan vartioivat Jeesusta näkivät maanjä- 
ristyksen ja kaiken muun mitä tapahtui, he peläs- 
tyivät suunniltaan ja sanoivat: — Kyllä tuo mies 
oli jumalan poika. 

Paikalla oli myös monia naisia, jotka seurasivat ta- 
pahtumia kauempaa; naiset olivat lähteneet Jee- 
suksen matkaan Galileasta ja he olivat pitäneet 
hänestä huolta. Heidän joukossaan oli Magdalan 
Maria ja toinen Maria, Jaakobin ja Joosefin äiti, 

ja sitten Sebedeuksen poikien äiti. 

Illalla muuan arimatialainen mies, Jeesuksen op- 
pilaita hänkin, Joosef nimeltään ja varakas, meni 
Pilatuksen puheille ja pyysi saada Jeesuksen ruu- 
miin. Pilatus antoi määräyksen että ruumis oli luo- 
vutettava tälle miehelle. Saatuaan ruumiin haltuun- 
sa Joosef kietoi sen puhtaaseen liinakankaaseen ja 
pani käyttämättömään hautaan, jonka hän oli 
kaivattanut kallioon itseään varten. Hän vieritti 
ison kiven sisäänkäynnin eteen ja meni pois. Mag- 
dalan Maria ja se toinen Maria jäivät istumaan hau- 
taa vastapäätä. 

Seuraa vana päivänä, valmistautumispäivän jäl- 
keisenä, kokoontuivat pappisjohtajat ja fariseukset 
Pilatuksen luokse ja sanoivat: — Herra, me muis- 
tamme mitä se huijari eläessään sanoi, että hän 
kolmen päivän kuluttua heräisi kuolleista. Käske 
vartioida hautaa kolmanteen päivään asti, etteivät 
hänen oppilaansa menisi varastamaan ruumista ja 
selittäisi sitten kansalle, että hän on herännyt kuol- 
leista. Viimeisestä hullutuksesta tulisi ensimmäistä 
pahempi. 

— Saatte vartio joukkueen, sanoi Pilatus. — Pitä- 
kää hautaa silmällä niin tarkasti kuin kykenette. 

He menivät ja varmistivat haudan sinetöimällä 
sen ja asettamalla vartion. 

Pyhän jälkeen, viikon ensimmäisen päivän aamu- 
na aikaisin Magdalan Maria ja se toinen Maria tu- 
livat katsomaan hautaa. Äkkiä maa tärähteli ra- 
justi, herran lähetti tuli taivaasta, vieritti kiven 
pois haudan suulta ja kävi sen päälle istumaan. Hä- 
nen kasvonsa välkehtivät kuin salama ja hänen 
vaatteensa olivat lumenvalkoiset. Vartijat pelästyi- 
vät näkyä niin että vapisivat ja muuttuivat kuin 
kuolleiksi. 

Jumalan lähetti puhutteli naisia sanoen: — Äl- 
kää pelätkö. Minä tiedän että te etsitte ristiinnau- 
littua Jeesusta. Hän ei ole täällä, hän on herännyt 
henkiin niin kuin hän sanoi. Katsokaa paikkaa mis- 
sä hänen ruumiinsa makasi. Menkää nyt nopeasti 
kertomaan hänen oppilailleen, että hän on herän- 
nyt henkiin ja menee teidän edeltänne Galileaan, 
ja siellä te saatte tavata hänet. Nyt minä olen sen 
teille sanonut. 

Naiset lähtivät haudalta kiireesti ja riemuissaan 
ja juoksivat kertomaan oppilaille. Yhtäkkiä oli Jee- 
sus heidän edessään. Jeesus tervehti heitä, ja he 
kietoivat kätensä hänen jalkoihinsa ja palvoivat 
häntä. Jeesus sanoi: — Älkää pelätkö. Viekää mi- 
nun ystävilleni sana että heidän on lähdettävä 
Galileaan. He tapaavat minut siellä. 

Naiset lähtivät, ja samaan aikaan meni osa var- 
tiomiehistä kaupunkiin kertomaan pappisjohtajille 

kaikesta mitä oli tapahtunut. Pappisjohtajat pitivät 
kansanvanhimpien kanssa yhteisen neuvottelun. 
He lahjoivat sotilaat levittämään tietoa, että oppi- 
laat olivat yöllä heidän nukkuessaan käyneet va- 
rastamassa ruumiin. 

— Ja jos maaherra saa vihiä asiasta, he sanoivat, 
— me puhumme hänelle niin ettei teidän tarvitse 
olla huolissanne. 

Miehet ottivat palkkionsa ja tekivät työtä käs- 
kettyä. Juttu kiersi, ja sitä kerrotaan juutalaisten 
parissa vielä tänä päivänä. 

Yksitoista oppilasta menivät Galileaan, vuorelle 
jolle Jeesus oli käskenyt. Kun he näkivät hänet 
he heittäytyivät maahan osoittaakseen hänelle kun- 
nioitusta, mutta muutamat epäilivät. Jeesus puhui 
heille. Hän sanoi: 

— Korkein valta taivaassa ja maan päällä on an- 
nettu minulle. Lähtekää ja levittäkää tätä sanomaa 
kaikkien maailman kansojen keskuuteen. Kastakaa 
ihmisiä isän ja pojan ja pyhän hengen nimessä ja 
opettakaa heitä pitämään kiinni kaikesta mistä mi- 
nä olen käskenyt teidän pitää kiinni. Ja minä olen 
teidän kanssanne joka päivä tämän aikakauden 
loppuun asti. 



"Se mikä hänessä viehättää , se minkä takia 
hänestä vielä nytkin voi tulla suosikki on 
hänen tinkimätön asenteensa ja huoleton 
elämäntapansa: hän oli ilman muuta anar- 
kisti , mutta ei mikään askeetti. Hän oli niin 
säteilevä ja tehokas etteivät evankeliumien 
kirjoittajat - jotka kenties eivät olleet häntä 
nähneetkään - pystyneet kokonaan tappa- 
maan ihmistä luodessaan uutta jumalaa. Se 
jolla on älyä ja mielikuvitusta voi aavistaa 
Jeesuksen." 


Lukekaamme nyt Raamatun uuden suomen- 
noksen ilmestyttyä Pentti Saarikosken Matte- 
uksen evankeliumin suomennos, joka kuo- 
hutti suomalaiset 1 969 hyvinkin kiivaita ää- 
nenpainoja saaneeseen keskusteluun. Saari- 
kosken itsensä mukaan hänellä oli työssään 
vain yksi päämäärä: suomentaa evanke- 
liumin suurenmoinen proosa mahdollisim- 
man hyvin. 

